Spreman za debi na kalifornijskom sajmu automobila Los Angeles Auto Show, koji se održava 29. novembra, redizajnirani model poseduje evolucionu pojavu prepoznatljivu na prvi pogled. Uprkos poznatim stilskim karakteristikama, Jeep tvrdi da novi Wrangler poseduje popravljenu aerodinamiku, vetrobransko staklo na obaranje i daleko veće mogućnosti za uživanje u slobodi koju pruža otvorenost. Kompanija je takođe izjavila da kupci sa novom linijom mogu očekivati desetine različitih kombinacija vrata, krovova i šoferšajbni.\nJeep određene detalje ipak za sada drži u tajnosti, ali možemo videti da novi model poseduje prepoznatljivu prednju masku sa sedam segmenata i bočnim farovima okruglog dizajna. Migavci su premešteni sa prednjih krila i postavljei iznad redizajniranih prednjih branika.\nKada pogledamo zadnji deo novih modela, možemo primetiti nove štitnike opruga i ventilacione otvore vešanja smeštene ispred njih. Dizajneri kompanije takođe su ugradili i nove rukohvate vrata i prominentno karakterističnu liniju koja je smeštena iza tovarnog prostora.\n2018 Wrangler i Wrangler Unlimited modeli biće opremljeni naprednim pogonskim sklopovima, efikasnim po pitanju potrošnje. Jeep je odbio da detaljnije obrazloži svoje tvrdnje, ali prethodni izveštaji sugerišu da možemo očekivati dvolitarske četvorocilindraše, V6 jedinice zapremine 3,6 litara i V6 turbo dizel motore.\nPuni detalji će biti objavljeni tokom ovog meseca, ali je iz sedišta kompanije već potvrđeno da će novi Wrangler ući u proizvodnju do kraja tekuće godine. Trenutna linija modela nastaviće da se sklapa u Toledu i South fabrici sve do prvog kvartala 2018. godine.\nNekoliko informacija koje su procurele u javnost, sugerišu da će Wrangler Unlimited biti lansiran sa V6 motorm zapremine 3,6 litara i biće ponuđen sa različitim opcijama koje uključuju tvrdi krov iz tri dela i diferencijal ograničenog proklizavanja.


Turković-Reinertsen: Stalna podrška Norveške bh. putu ka NATO i EU | Nove Vijesti\nNaslovnica Politika Turković-Reinertsen: Stalna podrška Norveške bh. putu ka NATO i EU\nTurković-Reinertsen: Stalna podrška Norveške bh. putu ka NATO i EU\nSARAJEVO, 7. oktobra – Zamjenica predsjedavajućeg Vijeća ministara i ministrica vanjskih poslova Bosne i Hercegovine Bisera Turković primila je u nastupnu posjetu ambasadora Kraljevine Norveške u BiH Olava Reinertsena, saopćeno je iz Ministarstva vanjskih poslova BiH.\nTurković je informirala ambasadora o aktualnoj unutarnjopolitičkoj situaciji u BiH, s akcentom na ispunjavanje 14 ključnih prioriteta iz Mišljenja o zahtjevu za članstvo BiH u EU. Istaknula je da je za završetak posla potrebno mnogo političke volje i odlučnosti, ali i jasne vizije o budućnosti Bosne i Hercegovine.\nU vezi s euroatlantskim putem BiH, ministrica Turković je naglasila da je veoma važno da se što prije postigne kompromis i da Komisija za NATO integracije počne s radom kako bi euroatlantski procesi bili pokrenuti i državama članicama NATO-a pokazana spremnost za napretkom u reformama.\nAmbasador Reinertsen je istaknuo da Kraljevina Norveška pruža stalnu potporu BiH na putu ka NATO-u i podržava aktivnosti i težnje BiH za članstvo u Europskoj uniji. Naglasio je da značajan doprinos suradnji dviju zemalja daje bosanskohercegovačka dijaspora u Norveškoj koja je dobro integrirana i visokoobrazovana te predstavlja veliki potencijal buduće suradnje.\nMinistrica Turković je istaknula da bi za bosanskohercegovačku dijasporu vrlo značajno bilo zaključivanje sporazum o dvojnom državljanstvu između BiH i Norveške te je inicirala aktivnosti na tom planu.\nNa sastanku je razgovarano i o odnosima BiH sa susjedima, suradnji u regiji zapadnog Balkana, podrškama u kandidaturama u međunarodnim organizacijama te tijelima i drugim vanjsko-političkim temama.\nPrethodni članakItalija uvela obavezno nošenje maski i produžila vanredno stanje\nNaredni članakReis Kavazović primio predstavnike fondacije ‘Istina za Goražde’


VOJNI LEKARI U AKCIJI SELU U POHODE\n30 Sep 2017, 11:43 Golubac Sat TV Ljubiša Nastasijević\nNišta bez vojske!Tako se nekada govorilo jer je vojska bila ta na koju se država uvek oslanjala u teškim situacijama.A tek koliki ugled su imali vojni lekari, ne treba ni podsećati. Upravo vojni lekari došli su „na noge“ meštanima naselja Vojilovo i Sladinac,u opštini Golubac, koje su pregledali i pružali im besplatnu lekarsku pomoć, savet i snabdeli ih neophodnim lekovima,a obavili su i dve kućne posete kod onih pacijenata koji nisu bili u mogućnosti da dodju u prostorije u Domu kulture,gde je održana ova akcija.\nReč je o projektu „Vojni lekar na selu“ koji je vojska pokrenla još 2009. godine a koji ima za cilj upravo stručne posete i obilazak udaljenih sela u kojima je teško obezbediti funkcionisanje redovne zdravstvene zaštite, što je Vojska Srbije prepoznala kao problem.\nOrganizatori ove akcije su Crveni krst,Dom zdravlja,opština Golubac i Vojska Srbije.\n-Ovakve akcije su jedan oblik saradnje vojnog i civilnog sektora, gde vojska pomaže narodu u pružanju medicinske pomoći, koliko može i gde može. Ovdašnje stanovništvo ima samo reči hvale za ovu našu akciju, istakao je major Slavko Lazarević i nije krio zadovoljstvo zbog velikog odziva meštana i srdačnog prijema vojske najavivši da će i sledeće godine biti organizovana ova akcija u jednom od sela ove podunavske Opštine.\nOvom prilikom, merenjem vrednosti glikemije i krvnog pritiska, svoje zdravlje proverilo je ukupno 49 žitelja, i to 28 iz sela Vojilovo, a 21 iz sela Sladinac. Pored toga, obavljene su i dve kućne posete kod starijih i manje pokretnih meštana.\nPrema rečima vojnih lekara i Doma zdravlja Golubac pacijenti su bile uglavnom starije osobe čiji se zdravstveni problemi odnose na povišen krvni pritisak, nivo šećera i masnoće u krvi ali i oni koji su se zdravstveno „zapustili“ jer nemaju uslova za adekvatno lečenje.\nPripadnike Vojske Srbije primio je i predsednik Skupštine opštine Golubac Zoran Ćirković koji je rekao da je ovo dobar primer kako treba raditi na negovanju vojno-civilne saradnje u interesu meštana,a posebno onih koji žive na selu.\nPored predstavnika Doma zdravlja i Crvenog krsta, u ekipi Vojske Srbiji bio je i veterinar Predrag Adžemović koji je obišao poljoprivredna domaćinstva i obavio pregled goveda.\n-Crveni krst Golubac ima odličnu saradnju sa vojskom Srbije.Prošle i ove godine organizovali smo ovakve akcije gde smo obišli seoska domaćinstva,a ono što predstavlja zadovoljstvo je što Vojska Srbije koja je kao institucija najpopularnija u našem narodu prepoznala Crveni krst kao pouzdanog partnera i ove akcije su od velikog značaja,kažu u Crvenom krstu opštine Golubac.\nVulin: Vojna neutralnost je naš najčasniji izbor\nVojna neutralnost je naš najčasniji izbor, kaže ministar odbrane i predsednik Pokreta socijalista Aleksandar Vulin,…


Marko Čadež: Najveća investicija na startup sceni Srbije | Gde Investirati\nMarko Čadež: Najveća investicija na startup sceni Srbije\nInvesticioni fond South Central Ventures pruža ozbiljnu podršku startup sceni Srbije, izjavio je danas predsednik Privredne komore Srbije Marko Čadež i najavio da će PKS podsticati partnerstvo fondova i preduzeća, kako bi se kroz zajedničke projekte pokrenuo biznis i podstakao razvoj.\nPrivredna komora Srbije povezuje sve koji žele da pokrenu biznis sa investitorima i podržava promociju uspešnih poslovnih priča i inovativnih srpskih kompanija i proizvoda, rekao je Čadež na konferenciji u PKS, podsetivši na uspešnu prezentaciju kompanije Ono i njihovog električnog bicikla na festivalu u Beču.\n“Poslovne ideje u Srbiji nikada nisu nedostajale, ima mnogo mladih spremnih da pokrenu posao, ali važno je da im se pruži podrška da od ideje razviju poslovne modele konkurentne na drugim tržištima”, naglasio je on.\nPrvi čovek nacionalne asocijacije srpske privrede je takođe izrazio uverenje da će prezentacija uspešnog primera saradnje jedne mlade kompanije i fonda pokrenuti i druge firme na ovakvo partnerstvo.\nJan Kobler, partner u Investicionom fondu South Central Ventures (Enterprise Innovation Fund – ENIF) istakao je primer uspešne saradnje mlade kompanije iz Srbije City Expert i fonda. Taj investicioni fond je prepoznao potencijal startup kompanije City Expert, njen inovativni pristup u sektoru nekretnina u Srbiji i investirao 700.000 evra u njen rast i razvoj.\nInvesticija će obezbediti i uvođenje naprednijih tehnoloških karakteristika, koje će unaprediti servis za klijente.\nFond raspolaže sa 40 miliona evra namenjenih startup, malim i srednjim tehnološkim kompanijama sa prostora Zapadnog Balkana. Okuplja investitore, od međunarodnih institucija, kao što su EBRD, EIF i KfW, pa do regionalnih korporacija i privatnih ulagača, osiguravajućih kuća i poslovnih anđela, ali i javnog sektora.\nVisina investicija kreće se od 100 hiljada do tri miliona evra.\nOvakvi skupovi koje podržava PKS predstavljaju dobru priliku da se predstavi način investiranja, kao podsticaj i drugim kompanijama da uspostave saradnju sa fondom, istakao je Kobler.\nIgor Jović, generalni direktor kompanije City Expert, predstavio je unapređene usluge koje kompanija nudi klijentima, sa ciljem da u poslovima sa nekretninama uštede i vreme i novac, navodi se u saopštenju PKS.\nPrevious Beogradska berza: Kolebanja na svetskim berzama se prelivaju, indeksi u minusu\nNext Turska se pre podne pomirila sa Izraelom, popodne sa Rusijom: Erdogan uputio Putinu izvinjenje zbog obaranja aviona\nTags Jan KoblerMarko ČadežSouth Central Venturesstartup\nKonferencija ‘Inovacije u turizmu – IT Zlatibor 2017’ od 10. do 20. maja\nZlatibor će biti domaćin konferencije Inovacije u turizmu – IT Zlatibor 2017 koja će od 10. do 12. maja u hotelu Palisad okupiti više od 200 učesnika turističke privrede Srbije\nČlanovi porodice Sjerić iz bijeljinskog sela Ljeljenča na svom imanju već sedam godina proizvode organsku bundevu, a ove godine posejali su više od šest hektara, i to nekoliko sorti.


HITNA POMOĆ: Vikend obeležile tri saobraćajne nesreće | (Vesti - 07.08.2017) Novi Sad\n07.08.2017 u 07:28h\nHITNA POMOĆ: Vikend obeležile tri saobraćajne nesreće\nČetvoro osoba povređeno je u tri saobraćajne nezgode koje su se u poslednja 72 sata dogodile u Novom Sadu i okolini.\nLekarske ekipe Zavoda za hitnu medicinsku pomoć imale su uobičajen broj poziva i intervencija tokom vikenda – 275. Najviše zdravstvenih tegoba imali su hronični plućni i srčani pacijenti te se kod njih najviše intervenisalo usled pogoršanja njihove osnovne bolesti, rekla je za portal mojnovisad.com portparolka novosadske Hitne pomoći dr Olivera Glumac.\nU saobraćajnoj nesreći koja se dogodila u petak, oko 19.50 časova, u Vršačkoj ulici kod broja 66, povređeni su 40-godišnji muškarac, koji je zadobio kontuzione povrede stomaka i žena stara 41 godinu, koja je zadobila kontuzione povrede grudnog koša i stomaka. Pregledani su na licu mesta i prevezeni u Urgentni centar.\nU subotu, oko 11.30 časa, u ulici Narodni front kod broja 30, u udesu je povređen muškarac star 85 godina, kada je zadobio povredu desne šake, kontuzione povrede kičme i desnog stopala. Nakon zbrinjavanja na licu mesta, povređeni je prevezen u Urgentni centar.\nNoćas oko 00.20 časova, na putu između Rumenke i Bačkog Petrovca, kod skretanja za Futog, u saobraćajnoj nesreći je povređen biciklista star 40 godinu, koji je sa povredom glave i kontuzivnim povredama stomaka, nakon intervencije na mestu nesreće, prevezen u Urgentni centar na dalju dijagnostiku.\n14.08.2017. - HITNA POMOĆ: Vikend obeležile tri saobraćajne nesreće i tri požara, povređeno i dvoje dece\n31.07.2017. - HITNA POMOĆ: Trudnica i tri devojčice među povređenima u saobraćajkama tokom vikenda\n26.07.2017. - LIMAN 4: Automobil naleteo na biciklistkinju kod pešačkog prelaza\n24.07.2017. - HITNA POMOĆ: Jedna osoba poginula, a petoro povređeno u saobraćajkama tokom vikenda\nPovezane teme Hitna pomoć Olivera Glumac povređeni saobraćajna nezgoda


Počele besplatne obuke u okviru projekta Privredne komore Srbije – Privredna Komora Srbije\n23 фебруара 2017 / Published in Aktuelnosti\nRegionalna privredna komora Novi Sad bila je domaćin prve u nizu besplatne obuke Projekti od A do Z koje, kroz projekat Razvoj inovativnih usluga za podizanje kapaciteta MSSP u korišćenju sredstava EU, sprovodi PKS uz finansijsku podršku Razvojne agencije Srbije.\nVeliko interesovanje privrednika za ovu obuku utemeljilo je strateško opredeljenje Privredne komore Srbije da što više svojih članica osposobi za samostalno pisanje i vođenje projekta iz fondova Evropske unije ali i drugih fondova razvojne pomoći.\nMarkirajući prepreke kao što su nedostatak znanja i veština za apliciranje i realizaciju projekta, ali i nerealne slike o sopstvenim mogućnostima kompanija, Centar za upravljanje projekta Privredne komore Srbije postavio je podizanje kapaciteta inovantivnih MSPP za korišćenje sredstava EU kroz obuke, kao jedan od specifičnih ciljeva ovog projekta, istakla je Ivana Živanović, savetnik u Centru.\nSertifikovane osnovne i napredne obuke imaće za rezultat 75 obučenih predstavnika privrede i 20 predstavnika komorskog sistema koji će imati znanje i veštine za apliciranje projekta.\nPrvi dan obuke predviđen je za upoznavanje polaznika sa EU fondovima i glavnih programa koji su na raspolaganju organizacijama iz Srbije poput IPA, Horizont 2020, Erazmus Plus, Kozme, kao i procesu i fazama razvoja projekta, od ideje do ocene istog. Drugog i trećeg dana biće reči o dizajnu predloga projekta i upravljanju projektom kroz pristup logičke matrice, dok je četvrti dan posvećen izradi budžeta projekta. Peti dan obuke obuhvatiće deo o pravilima i procedurama za učestvovanje na tenderima koje raspisuje Evropska unija, tzv. PRAG pravila, namenjena ponuđačima roba i usluga potrebnih za realizaciju projekta. Interaktivne radionice kao nerazdvojni deo programa obuke EU projekti od A do Z svakako će doprineti dinamičnosti ali i lakšem praktičnom razumevanju svih faza projektnog ciklusa.\nNaredna obuka biće održana u Regionalnoj komori Kragujevca od 27. februara do 3. marta 2017. godine, dok se ciklus obuka predviđen projektom Razvoj inovativnih usluga za podizanje kapaciteta MSSP u korišćenju sredstava EU završava se u Beogradu, od 27. do 31. marta.\nPKS partner na projektu EIT RIS\nUskoro Walk’n’Smile mobilna aplikacija


Zaplenjen kontejner dečjih automobila i motora na baterije – Info Centar Juga\nZaplenjen kontejner dečjih automobila i motora na baterije\nCarinici su 9. novembra 2020. godine na ispostavi Pirot zaplenili 385 dečjih automobila i motocikala na baterije, čija je vrednost procenjena na preko 25.000 dolara. Prekršaj je otkriven prilikom kontrole robe dopremljene kontejnerom iz Hong Konga za uvoznika u Pirotu.\nMada su carinska obeležja na kontejneru, dopremljenim kamionom domaćih registarskih oznaka, bila neoštećena, već prilikom pregleda dokumentacije uočene su određene nepravilnosti. Kada je roba, prethodno dopraćena do Terminala Gradina i istovarena, utvrđeno je da dokumentacija koja je prati uopšte ne odgovara faktičkom stanju u kontejneru.\nKako vrednost zadržanih dečjih automobila „Ride On Car“ i motocikala „Ride on Motorcycle“ prelazi trećinu vrednosti vozila, do okonačanja prekršajnog postupka, koji je pred nadležnim sudom pokrenut protiv uvoznika, biće zadržan i kamion zajedno sa kontejnerom. Na ovaj način se vrednost ovog prekršaja uvećava za više od 10.000 evra, saopštavaju iz Uprave carine.\nUz pretnju nožem opljačkao sportsku kladionicu, uhapšen iste noći\nVeroučitelj Dalibor Cvetković organizovao humanitarnu akciju za višedetnu porodicu iz okoline Medveđa\nKosovo Leskovac Vesti\nPrivrednik Dejan Janković iz Leskovca porodici Radovana Stanojkovića u selu Sušice u opštini Štrpce poklonio traktor


Vesti Autor:Beta14. apr. 202113:442 komentara\nKampanjom vakcinacije protiv kovida-19 Srbija menja svoju međunarodnu reputaciju i pokazuje da diplomatija vakcina nije rezervisana samo za globalne sile, ocenio je Fajnenšel tajms.\nNavodeći da je Beograd kupio kineske, ruske i zapadne vakcine protiv kovida-19, list dodaje da je do sredine aprila bar jednu dozu vakcine primilo 43 od 100 stanovnika, kao i da je desetine hiljada ljudi s čitavog Balkana došlo u Srbiju da se vakciniše.\nMnogi u regionu sada sa zahvalnošću gledaju na uspeh vakcinacije u Srbiji, ocenjuje FT, ali i dodaje da ipak, postoji i frustracija što su morali da se oslone na Beograd, a ne na vlastite vlade ili EU.\nOvakvo pozicioniranje Beograda kao regionalne prestonice vraća u drugo doba, ocenjuje list i podseća da je posle Drugog svetskog rata, Beograd bio glavni grad Jugoslavije i središte Pokreta nesvrstanih – politike balansiranja koju je projektovao maršal Josip Broz Tito da zadrži neutralnost u vreme hladnog rata i koja je pomogla da zemlja postane globalno uticajnija.\nJugoslovenski projekat propao je 1990-ih, uglavnom zbog srpskog nacionalizma, koji je raspirio ratni plamen u Hrvatskoj, Bosni i Hercegovini, a kasnije i na Kosovu. Rezultat je sedam manjih, manje uticajnih zemalja i mnogo još otvorenih rana, navodi FT.\nUz podsećanje da je predsednik Srbije Aleksandar Vučić bio ministar informisanja srpskog moćnika Slobodana Miloševića tokom rata na Kosovu, čiju nezavisnost i dalje odbija da prizna, list ocenjuje da je uprkos tome Vučićeva diplomatija vakcina poboljšala odnose nakon dugog perioda gorčine.\nPod naslovom „Velikodušnost srpske diplomatije vakcina posramila EU“, FT navodi da „odlučivanje konsenzusom ni prenošenje ovlašćenja nisu način na koji se upravlja Srbijom“ već da je „Vučić primarni donosilac odluka“.\n„Njegova Srpska napredna stranka ima natpolovičnu većinu u parlamentu, a svakim gradom ili selom upravlja njegova stranka ili jedan od njenih satelita. Jasno je rekao da je lično pregovarao o kupovini miliona kineskih Sinofarm vakcina, da je odlučio da nabavi ruske vakcine Sputnjik V i sklopio bilateralne ugovore sa zapadnim kompanijama“, navodi FT i dodaje da Vučića birači doživljavaju kao čoveka koji je pametno uravnotežio Istok i Zapad.\nNudeći Pekingu i Moskvi evropski poligon za ispitivanje njihovih cepiva, pre odobrenja EU, Vučić je stavio na kocku sigurnost svojih građana, zaključuje FT, ali i dodaje da iako postoji zabrinutost zbog tolikog oslanjanja na Sinofarm, usprkos odbijanju proizvođača da objavi rezultate ispitivanja faze tri i podatke o efikasnosti cepiva, čak i kritičari hvale Vučićev uspeh.


Slovaci masovno u odbranu radija i TV od političara | Autonomija\nSlovaci masovno u odbranu radija i TV od političara\n"Jedna od lekcija koju nas je smrt Jana Kucijaka naučila, jeste da za slobodu medija mora da ustane i društvo"\nDesetine hiljade Slovaka izašle su ponovo na ulice Bratislave i još 20 gradova, a poljoprivrednici solidarno traktorima sporom vožnjom blokiraju puteve na istoku i severu zemlje na devetom protestu Za pristojnu Slovačku, danas posebno i u odbranu javnog radio i tv servisa RTVS od cenzure i pritisaka političara.\nU Bratislavi je protest Za pristojnu Slovačku vanredno počeo pohodom nekoliko hiljada Slovaka od zgrade Slovačkog radija kao podrška otpuštenim novinarima nacionalne televizije i radija i njihovim kolegama koji su ostali na poslu ali su u otvorenom pismu upozorili na pritiske, cenzuru otkako je pre sedam meseci na čelo RTVS došao bivši direktor nacionalne novinske agencija TASR Jaroslav Reznik.\n„Jedna od lekcija koju nas je smrt Jana Kucijaka naučila, jeste da za slobodu medija mora da ustane i društvo. Ako želimo pristojnu policiju, sudove i urede, potrebni su nam i pristojni mediji koji nisu sluge političara. Zato zajedno odbijamo ‘normalizaciju’ koja je počela u RTVS“, saopštili su organizatori današnjih protesta.\nNa Trgu Slovačkog narodnog ustanka u Bratislavi okupilo se prema procenama reportera lista Denjik N oko 25.000 ljudi, a novinari dočekani skandiranjem „Mi smo sa vama“ pročitali su im otvoreno pismo preko 200 novinara iz privatnih medija raznih orijentacija koji su se solidarisali sa kolegama u RTVS.\nUznemirenje zbog situacije u RTVS izrazio je ranije predsednik Slovačke Andrej Kiska.\n„Izjave novinara o cenzuri, otpuštanja novinara zbog toga što su kazali svoje mišljenje – to je nedopustivo. Javni servis nije vlasništvo ni direktora ni partije koja ga je tamo smestila. RTVS ne sme da postane sluškinja političara i važno je da se glasno i javno raspravlja o tome šta se dešava u toj instituciji“, napisao je slovački predsednik povodom Svetskog dana medija 3. maja.\nGeneralni direktor RTVS Jaroslav Reznik danas je pred proteste na konferenciji za novinare odbio sve optužbe.\n„Naši novinari rade slobodno bez intervencija, odlučno odbijam priče o ‘normalizaciji'“, kazao je Reznik.\nBivši premijer Robert Fico odbio je danas da odgovara na pitanja o krizi u RTVS i demonstrativno uz ironičnu opasku da je za sve kriv Fico, napustio konferenciju za novinare ne sačekavši dalja pitanja.\n„Javni mediji su pod sve većim političkim pritiskom. Ubeđeni smo da bi zvaničnici morali da vode dijalog sa novinarima koji kritikuju. Bratislava je danas prestonica slobodnih medija i to zahvaljujući vama“, pročitana je poruka šefa Reportera bez granica Kristofera Delora.\nSlovaci su danas na protest ponovo doneli ključeve, simbol Plišane revolucije 1989. godine i danas kao i tada visoko uzdignutih ruku njima zveckali, nekadašnji simbol da je totalitarnom režimu odzvonilo.\nDanašnji protesti, deveti u seriji koji se održavaju u Slovačkoj od brutalnog ubistva mladog istraživačkog novinara Jana Kucijaka i njegove verenice Martine Kušnirove i zbog kojih je sredinom marta bila prinuđena da podnese ostavku vlada dugogodišnjeg premijera Roberta Fica, organizovani su da podsete da su meci prekinuli i snove za zajednički život mladog para koji je u subotu, 5. maja imao zakazanu svadbu.\nKao svadbeni poklon koji nažalost ne mogu da im uruče, slavna pevačica Džoan Baez i Juraj Benetin, koji na kraju svakog protesta u Bratislavi peva slovačku himnu, snimili su u duetu slovačku himnu.\n(Slobodna Evropa, Foto: EPA)


ZLATA I ROBERT krenuli u noćnu vožnju, pa upali u provaliju duboku više od 30 METARA: Usledila akcija spasavanja\nIzvor: SrbijaDanas.com, 12.Maj.2020, 11:45\nVožnja po Sljemenskom putu noćas iza ponoći bila je kobna za jedan zagrebački par s obzirom da su svojim autom u krivini sleteli u provaliju duboku preko 30 metara.\nZahvaljujući udruženim snagama deset zagrebačkih vatrogasaca i pripadnika HGSS-a koji su poslani na intervenciju čim su unesrećeni uspeli da pozovu u pomoć na 112, nakon jednosatne akcije vozač Robert R. i suvozač Zlata P. D. su izvučeni na put s kojeg su sleteli.\nPreuzela ih je Hitna pomoć, >> Pročitaj celu vest na sajtu SrbijaDanas.com << a policija je uzela njihove podatke i nastavila sa uviđajem kako bi se utvrdile sve okolnosti tragedije.\nKako se saznaje, dramatičan poziv u pomoć poslala je upravo Zlata koja je ostala dovoljno prisebna uprkos teškim povredama glave da uzme mobilni i nazove 112. Nakon toga je usledila izrazito zahtevna i kompleksna akcija.\nTokom prevrtanja vozila, vozač je ispao iz auta i dočekao je početak intervencije sklupčan na tlu i uglavljen ispod vozačevih vrata. Oboje su bili pri svesti i trpeli su velike bolove po celome telu, a tačna kvalifikacija povreda se još utvrđuje u bolnici gde su prevezeni.\nOkolnosti sletanja s puta policijski službenici ekipe za uviđaj još uvek utvrđuju odnosno da li je nesreći kumovala neprilagođena brzina kretanja, slaba vidljivost, trenutak nepažnje vozača ili možda alkohol.


Tomić: Igrač nije kompjuter da se programira bez greške - SPORTSKI ŽURNAL\nTomić: Igrač nije kompjuter da se programira bez greške\n10 oktobar, 2019 2\nTomić je podsetio da ekipa ima petoricu novajlija i da je još potrebno da se u igra\nTrener košarkaša Crvene zvezde Milan Tomić, posle pobede nad Fenerbahčeom (68:56) u Evroligi, izjavio je da je njegov tim uradio ono što je zahtevao, pre svega u odbrani.\n- Taktički su igrači radili ono što smo se dogovorili, izuzev nekoliko grešaka. Međutim, igrač nije kompjuter da se programira bez greške. To je rezultat naše pobede, primljenih 56 poena. Možemo još bolje u napadu - rekao je Tomić na konferenciji.\nOn je podsetio da ekipa ima petoricu novajlija i da je još potrebno da se u igra.\n- Tražim da odbrana mora da bude na visokom nivou i da se u tom delu pruži 100 posto. Imali smo problema u napadu, ali odbrana daje samopouzdanja i kontre. Moramo što pre da zaboravimo i okrenemo se budućnosti - zaključio je on.\nCrvena zvezda za sedam dana nastavlja takmičenje u Evroligi utakmicom u Tel Avivu protiv Makabija.\nZoran CZZG · 11 oktobar, 2019 00:27\nE taj ponos pobedite u sred Izraela.\nŽeljko Pavlović · 11 oktobar, 2019 01:04


SANJA, IVANA, OGNJEN: Trofej Beograda doneo TRI medalje čačanskim atletičarima - PressLider.rs\nSANJA, IVANA, OGNJEN: Trofej Beograda doneo TRI medalje čačanskim atletičarima\n14. maja 2019. 14. maja 2019. Marina Trmčić\t0 Comments\nČetrnaesti Trofej Beograda za mlađe juniore/ke održan je u subotu, 11 maja, na stadionu Vojne akademije u Beogradu, u organizaciji Atletskog saveza Beograda.\nNa ovoj tradicionalnoj beogradskoj manifestaciji međunarodnog karaktera atletičarima se pruža prilika da pokažu svoju spremnost i postignu dobre rezultate. Među njima našla su se tri člana AK „ČAAK“ iz Čačka koja su imala priliku da pokažu svoju borbenost i spremnost i ostvare zapažene rezultate.\nIvana Ilić 1. mesto\nIvana Ilić je svojim nastupom i osvajanjem 1. mesta najavila dobre rezultate koji se od nje očekuju u ovoj godini.\n„Ivana je trku na 100 metara završila rezultatom 12,04 sekundi pored toga što je imala nepovoljan vetar od – 0,4 m/s. Ovaj rezultat je svega 0,04 sekunde slabiji od njenog ličnog i državnog rekorda za mlađe juniorke (12,00)“, rekao je Ivanin trener Dragan Dukanac.\nU trci na 800 metara Ognjen Nikolić je zauzeo 3. mesto.\nOgnjen Nikolić 3. mesto\n„Neprijatna povreda prepone zbog koje je otkazan i nastup u reprezentaciji za prvenstvo Balkana se odrazila na formu, pa je zbog toga izostao bolji plasman. Rezultat 2:04,05 je njegov novi lični rekord, koji je ovog puta bio dovoljan za 3. mesto“, kazao je Dukanac.\nIako je istrčala svoj novi lični rekord Sanja Đoković je u trci na 3000 metara zauzela 2. mesto.\nSanja Đoković 2. mesto\nPrema rečima trenera Dukanca ovo je bila zanimljiva je bila trka za mlađe juniorke u kojoj se, kako kaže, o pobednici odlučivalo tek u poslednjih 400 metara.\nZapažen nastup Mašinsko-saobraćajne škole u Novom Sadu →


Vesti online / Sport / Košarka / Jokić: Lopta nije htela u koš!\nKošarkaši Denver Nagetsa poraženi su od Hjuston Rokitsa sa 110:104. Nikoli Jokiću falila je jedna asistencija za novi tripl dabl, a srpski reprezentativas istakao je da je zadovoljniji odbranom, nego napadom svog tima.\nNedostajalo sreće: Nikola Jokić\nKOŠARKA Nurkić: Znao sam kako će Jokić da igra!\nNBA Jokić: Mrzim statistiku, ali mislim da sam bio dobar!\nNBA Jokić blizu tripl-dabla, Hjuston slavio u Denveru


Schwarz-Schilling: Nadam se da će BiH stupiti u članstvo partnerstva za mir do kraja godine - Klix.ba\n13.2.2006. u 16:22\nVisoki predstavnik i specijalni predstavnik EU Christian Schwarz-Schilling danas se sastao s generalnim sekretarom NATO-a Jaapom de Hoop Shefferom i komesarom za proširenje EU Ollijem Rehnom.\nKako je saopšteno iz OHR-a, on je na ovim sastancima naglasio da će pružanje podrške pomacima koje čini BiH na putu prema EU i NATO-u biti ključni prioritet u toku njegovog mandata.\nNa sastanku sa generalnim sekretarom NATO-a, Schwarz-Schilling je rekao da se nada da će BiH stupiti u članstvo NATO-ovog programa Partnerstvo za mir do kraja ove godine.\n“BiH je uradila dobar dio posla. Međutim, ona mora dati sve od sebe da se osigura puna saradnja sa Haškim tribunalom. Danas sam na sastanku jasno rekao da sam spreman koristiti bonske ovlasti da podržim Međunarodni tribunal”, kazao Schwarz-Schilling nakon sastanka.\nNa sastanku sa komesarom za proširenje EU, Schwarz-Schilling je izrazio nadanja da će BiH moći zaključiti pregovore o stabilizaciji i pridruživanju sa EU u roku od godinu dana. U komentarima nakon sastanka on je pohvalio rad organa BiH za preduzimanje potrebnih reformi kako bi razgovori počeli.\nIstovremeno je naglasio da su se on i komesar saglasili oko toga da uspjeh razgovora o stabilizaciji i pridruživanju zavisi od sposobnosti organa BiH da provedu potrebne reforme.\n“Da bi se ostvarili brzi pomaci u pravcu zaključenja pregovora o stabilizaciji i pridruživanju, organi BiH će trebati pokazati odlučnost i opredjeljenost. Ti pomaci će posebno zavisiti od volje političara da provedu reformu policije i javnog emitiranja. Takođe, biće potrebna puna saradnja sa Međunarodnim tribunalom u Hagu”, rekao je Schwarz-Schilling.\n“Došao sam u BiH kao prijatelj. Međutim, ja mogu pomoći BiH jedino ako njeni organi budu ispunjavali svoje obaveze i provodili potrebne reforme”, dodao je.\nSchwarz-Schilling je održao sastanke i sa raznim dužnosnicima Evropske komisije i Vijeća ministara Evropske unije, saopćeno je.


Tanjug 5. marta 2021. 14:46\nBEOGRAD – Snimanje dugometražnog igranog filma „Metamorfoze“ dvojice reditelja Matije Gluščevića i Dušana Zorića nastavljeno je nedavno na lokacijama Beograda i Pančeva, objavljeno je na portalu Radio televizije Srbije (RTS), u čijoj se produkciji snima novo ostvarenje.\nPrva i druga priča iz ovog omnibusa snimljene su 2020. godine, a ulaskom RTS-a u ovaj projekat sa kućom „Non-Aligned Films“, stekli su se uslovi za njegovu finalizaciju.\n“Metamorfoze” su još krajem 2019. godine predstavljene na marketu Festivala u Solunu gde su osvojile nagradu za najbolji projekat u nastajanju.\nGlavna uloga poverena je hrvatskoj glumici Kseniji Marinković, a ostale role u filmu tumače – Boris Isaković, Isidora Simijonović, Radoje Čupić, Bojan Žirović, Olga Odanović, Nenad Ćirić, Isidora Minić, Tatjana Venčelovski, Miloš Timotijević, Miloš Samolov, Fedor Đorović i mnogi drugi.\nU autorskoj ekipi se nalaze još i tri direktora fotografije za sve tri pojedinačne filmske epizode – Aleksa Radunović, Marko Kažić i Milica Drinić, scenografkinje Iva Ilić i Milena Grošin, kostimografkinja Kristina Savić i montažerka Olga Košarić.\nSvetska televizijska premijera filma „Metamorfoze“ planirana je na RTS-u na jesen 2022. godine, nakon njegove festivalske i bioskopske distribucije.


Izvor: Sportski žurnal arhiva vesti 05.03.2017 - Naslovi.net\nIvana pomerila granice, oborila lični rekord skočivši 7,24 metra i odbranila zlato na Evropskom prvenstvu\nNa dvoranskom atletskom Evropskom prvenstvu u Beogradu naša najveća uzdanica Ivana Španović obradovala više od 12.000 navijača u Kombank areni. Ivana Španović odbranila je evropsku krunu osvojenu 2015. u Pragu. Usput je oborila lični rekord… »\nSportski žurnal: Ivana Španović: Ovo zlato je proisteklo iz želje da uživam u svemu i učinim narod ponosnim\nZbog Delija se odlaže derbi između Vojvodine i Zvezde?\nDerbi utakmica 25. kola fudbalskog prvenstva Vojvodine između Vojvodine i Crvene zvezde mogla bi da bude odložena, jer policija ne može da garantuje bezbednost ukoliko navijači gostiju na budu smešteni na istočnoj tribini. Kako se navodi u… »\nNajbolji španski teniser Rafael Nadal potvrdio je da neće igrati protiv Srbije u četvrtfinalu Dejvis kupa u Beogradu. Nadal je posle finala turnira u Akapulku, u kojem je izgubio od Amerikanca Sema Kverija 6:3, 7:6, izjavio da će posle Indijan Velsa i… »\n05.03.2017 Sportski žurnal, kategorije


BIHAĆ Osma redovna sjednica\nTraži se da IOM hitno organizuje rad zaštitarskih službi unutar privremenih prihvatnih centara kojima upravljaju\nS današnje sjednice: Pojačati kontrolu\nFoto: Pres-služba Vlade USK\nNa temelju razmatranih podataka utvrđenih od Operativne grupe, utvrđeno je da postoji potreba za pojačanim nadzorom migrantskog vala, kontroliranjem priliva ilegalnih migranata kao i njihovog kretanja, stoga Vlada USK daje podršku radu Operativne grupe za koordiniranje aktivnosti i nadzora nad migrantskom krizom na području Unsko-sanskog kantona te su doneseni zaključci o mjerama za koordiniranje i nadzor nad migrantskom krizom na području kantona.\nVlada USK zahtijeva od Međunarodne komisije za migracije (IOM), u cilju određivanja kapaciteta Unsko-sanskog kantona za prihvat migranata, da predoči tačan broj osoba koje mogu biti smještene u postojećim privremenim prihvatnim centrima u objektima: Đački dom, hotel "Sedra", "Bira", "Miral" i "Trnovi", te da Vladu USK kontinuirano izvještava o svim promjenama koje se tiču kapaciteta za prihvat migranata. Također, Vlada USK zabranjuje uspostavljanje novih prihvatnih centara, kao i smještaja u privatnim objektima na području USK od međunarodnih organizacija bez prethodno dobivene saglasnosti lokalne vlasti i obavještavanja Operativne grupe.\nTraži se da IOM hitno organizira rad zaštitarskih službi unutar privremenih prihvatnih centara kojima upravljaju, te da, u saradnji sa Uredom za strance, uspostavi kućni red za migrante smještene u tim centrima. Vlada USK zahtijeva od IOM-a da, u dogovorenom roku, migrante smještene u hali "Miral" u Velikoj Kladuši zbrine u Prihvatni centar "Ušivak" u Hadžićima.\nOd Ministarstva sigurnosti BiH i policijskih agencija svih nivoa vlasti traži se da svako u okviru svoje nadležnosti i dalje vrši pojačanu kontrolu svih prijevoznih sredstava koja idu u pravcu USK, radi kontroliranja priliva migranata u odnosu na raspoložive kapacitete u postojećim privremenim prihvatnim centrima, koji će biti definirani i redovno ažurirani u saradnji sa IOM.


5 NAJMOĆNIJIH PRIRODNIH LEKOVA ZA MENOPAUZU: Pomažu ženama protiv valunga, nesanice i naglih promena raspoloženja — Pro-Age — Stranica 1 od 2 — Lovesensa.rs\n5 prirodnih lekova za žene u menopauzi - uklanjanju neprijatne simptome i podržavaju zdravlje!\nPrelazak organizma u stanje menopauze može biti propraćeno raznim neprijatnim simptomima, na fizičkom i mentalnom nivou. Nije reč samo o valunzima, neprijatnim talasima vrućine i znojenju, već se mogu javiti i nagle promene raspoloženja, nesanica, pojačan apetit, nadutost, problemi sa libidom i osećaji tuge i zbunjenosti.\nUkoliko tokom konsultacije sa lekarom utvrdite a vam nije potrebna hormonska terapija, ili iz određenih razloga ne želite ili ne možete da je uzimate, možete rešenje potražiti u prirodnim i alternativnim metodama.\nGinekolozi, stručnjai za zdravu ishranu i nutricionisti često za suzbijanje neprijatnih simptoma menopauze preporučuju biljnu terapiju. Postoje brojen biljke čiji čajevi ili drugi način konzumacije može pomoći kdo tegoba u menopauzi, a mi vam preporučujemo sledeće lekovite biljke:\n1. Crni kohoš\nIstraživanje Časopisa za edukaciju i promociju zdravlja iz 2018. godine došlo je do rezultata da žene u menopauzi koje su korstile crni kohoš uzastopno, svakog dana, tokom 8 nedelja, imale su znanto manje valunga i neprijatnih talasa vrućine. Korišćenje crnog kohoša reguliše nivo hormona u organizmu i pozitivno utiče na nivo estrogena tokom menopauze.\nIstraivanja pokazuju da konzumiranje žen šena pozitivno utiče na očuvanje seksualne želje tokom menopauze, smanjuje rizik od naglih promena raspoloženja, umiruje na prirodnoj bazi i reguliše nesanicu.\n3. Zrna soje\nGrickanje zrna soje smanjuje za oko 30 odsto rizik od valunga tokom menopauze, ističe se u objavljenoj studiji Časopisa Američke Medicinske Asocijacije. Za ovo rešenje zaduženi su izoflavonidi iz zrna soje, a švedska istraživanja pokazuju da pozitivno utiču i na regulisanje noćnog znojenja u periodu perimenopauze i postmenopauze.\nNauka upozorava na ove hemikalije: evo koja kozmetika utiče na pojavu ranog puberteta kod devojčica


Šef Kancelarije NATO: Na Srbiji je da odluči da li će nam se pridružiti - Centar za evroatlantske studije - CEAS\nPrema njegovim rečima, predstojeća poseta zamenice generalnog sekretara Alijanse Beogradu i očekivani susret predsednika Srbije sa Jensom Stoletenbergom krajem godine jasan su znak da je partnerstvo dve strane na čvrstim nogama i zasnovano na međusobnom poverenju.\nNa pitanje kako vidi ulogu Srbije u regionu i napore predsednika Srbije na jačem povezivanju država, Marineli kaže:\n- NATO posebno ceni pozitivnu ulogu Srbije i kontinuirane napore u cilju aktivnog promovisanja mira i stabilnosti. Smatramo da su svi akteri u regionu i dalje posvećeni dijalogu i nastavku evropskih integracija, što je od izuzetnog značaja.\nPrema njegovim rečima, poslednji sastanak u okviru dijaloga Beograda i Prištine na visokom nivou potvrđuje da je Srbija posvećena tome da gradi odnose saradnje sa Prištinom i unapređenju bezbednosti celog regiona.\nOn je takođe podsetio i na činjenicu da je Srbija na 7. mestu u Evropi kada je reč o doprinosu mirovnim misijama i Alijansa, kako kaže, visoko ceni takvu opredeljenost za međunarodnu bezbednost.\nNa pitanje kako vidi stav mnogih analitičara da pozicija Srbije - kao vojno neutralne države koja kroz Program za mir sarađuje sa NATO - nije komforna niti dugoročno održiva, posebno ako se ima u vidu da su gotovo sve države regiona članice NATO, Marineli ponavlja od ranije poznat stav da je politika Alijanse po tom pitanju veoma jasna:\n- Apsolutno je na Srbiji da odluči da li želi da se pridruži NATO ili ne. U potpunosti poštujemo politiku vojne neutralnosti Srbije. Ali, neutralnost ne znači da ne možemo da sarađujemo u obostranom interesu.\nSa Srbijom 100 aktivnosti godišnje\nKao primer takve saradnje on podseća da NATO ima odlične odnose sa mnogim neutralnim državama kao što su Austrija, Finska, Švedska i Švajcarska.\nNa molbu da prokomenatriše to što se Srbija često nalazi na udaru kritika zbog bliskosti i saradnje sa Rusijom, što uključuje i vojnu saradnju, a da brojke pokazuju da Srbija više učestvuje u vežbama sa NATO nego sa Rusijom, on kaže:\n- NATO poštuje suverene izbore Srbije, pa i kada je reč o vojnoj saradnji sa drugim partnerima. Međutim, ono o čemu ja mogu da govorim jeste obostrana korist od saradnje NATO i Srbije- kaže Marineli.\nKako kaže, Alijansa godišnje ima više od 100 različitih aktivnosti sa Srbijom - dve strane sarađuju na unapređenju interoprabilnosti srpskih vojnika angažovanih u EU i UN mirovnim misijama, na odbrambenoj reformi, uklanjanju opasne i zastarele municije. NATO takođe finansijski podržava naučna istraživanja u Srbiji.\n- U ovom trenutku naši srpski partneri razmatraju saradnju s nama na polju izgradnje kapaciteta za irački vojni medicinski personal koji može da ima koristi od velikog iskustva i stručnosti koje Srbija ima u vojnoj medicini - dodao je Marineli.\nKomentarišući situaciju u Evropi, Marineli je ocenio da se svet nalazi u problematičnom vremenu, uključujući brojne izazove, među kojima su i agresivne ruske akcije u Ukrajini, pretnja terorizma, nestabilnost na Bliskom istoku.\nPrema njegovim rečima, Alijansa je čvrsto opredeljena za jaku odbranu udruženu sa suštinskim dijalogom sa Rusijom.\n- U isto vreme mi ćemo braniti naše saveznike ma kakvoj pretnji da budu izloženi, dodao je Marineli, navodeći da je upravo to razlog zašto je NATO rasporedio multinacionalne bataljone u blatičkim državama i Poljskoj. NATO igra ključnu ulogu u borbi protiv terorizma - navodi on.


Obračun duži za pet dana\nBeogradska elektrodistribucija kasnila s čitanjem zbog majskih praznika, a račun i dalje zida nepromenjena zimska angažovana snaga\nBEOGRAD - Kada se na odugovlačenje sa izmenama tarifnog sistema za prodaju električne energije, od strane EPS-a i Vlade Srbije doda i veći broj dana za obračun utrošene struje u prethodnom mesecu, zbog čega se uvećavaju sume na računima za onoliki broj dana za koliko je duži obračunski period, dobijete opravdan bes građana Srbije, odnosno potrošača električne energije.\nRačuni za struju utrošenu od 11. aprila do 16. maja imaju pet obračunskih dana više, jer su obuhvaćeni i majski praznici.\nTakvi računi uručeni su potrošačima na području beogradske distribucije i na njima je suma za plaćanje veća za petinu, ili po nekoliko stotina dinara, što velikom broju domaćinstava, obzirom na tanke porodične budžete, predstavlja problem pri plaćanju.\nTako su domaćinstva koja, na primer, troše kilovat sati za 1.000 dinara, dobila poslednje račune uvećane za 200 dinara. Međutim, "ruku na srce", ovog su puta distribucije domaćinstvima povećale broj kilovat sati u zelenoj tarifi za onoliki broj dana, koliko se produžio rok za čitanje brojila. Po danu zakašnjenja svako domaćinstvo je od elektrodistribucija dobilo po 20 kilovat sati u zelenoj tarifi, pa je za pet dana svakome odobreno po 100 kilovat sati u zelenoj tarifi. Prema rečima nadležnih u distribucijama, zbog zakašnjenja u aprilu, obračunski period u maju će biti kraći za onoliki broj dana za koliki je bio povećan prošlog meseca.\nPotrošači električne energije u Srbiji besni su i zbog načina obračuna. Sama pomisao da angažovana snaga iz zimskog perioda predstavlja i do 70 odsto sadašnjeg računa, toliko razbesni građane koji su se zimus grejali strujom, da bilo kakav pozitivan ustupak EPS-a ne znači ništa. Primera radi, za utrošenih 616 kilovat sati u aprilu treba da se plati 556,56 dinara, a uz to, na osnovu angažovane snage od 37,80 kilovata, još 1.280,66 dinara.\nZbog toga, informacija da se odluka o izmeni tarifnog sistema odlaže za sredinu juna, a da nadležni i dalje kalkulišu razne varijante, kojima treba da se ispravi ovakav način obračuna angažovane snage, navode na zaključak da EPS-u postojeći obračun itekako odgovara i da se zbog toga prolongira odluka.


O nama – Srpska asocijacija uvoznika vozila\nOčuvanje integriteta članova, definisanje zajedničih ciljeva i zalaganje za što bolji položaj kompanija koje se bave uvozom motornih vozila i delova.\nUnapređenje uslova za poslovanje na tržištu kroz zaštitu zajedničkih interesa, pokretanje društveno odgovornih projekata, razmenu, povezivanje i saradnju.\nČlanovi Srpske asocijacije uvoznika vozila i delova:\nInterauto- trade – novi clan\nMazda Central and South East Europe\nOpel Sauthest Europe\nEuro Sumar d.o.o, zvanični uvoznik i distributer Suzuki automobila i motocikala, osnovan je 1995. godine. Identifikacija sa vrednostima japanskog proizvođača i uočena pozitivna iskustva\nSkupština Srpske asocijacije uvoznika vozila i delova, odrzana 29.03.2019 godine. Skupštini je prisustvovalo 18 članova iz redova uvoznika kao i : Predsedinik Asocijacije


► Američki zvaničnik: Sankcije Dodiku ostaju, Rusija podriva približavanje\n15.06.2019 Beograd/ Mostar\nSankcije američke administracije predsedniku Predsedništva BiH Miloradu Dodiku ostaće na snazi sve dok ne promeni odnos prema državi kojoj je na čelu, izjavio je u subotu zamenik pomoćnika državnog sekretara SAD, Metju Palmer, ističući da je cilj Vašingtona članstvo BiH i drugih zemalja Balkana u EU-u i NATO-u, što Rusija želi da blokira.\nPalmer koji će sledeće nedelje učestvovati na zasedanju Saveta za sprovođenje mira (PIC) koje nadzire primenu Dejtonskog mirovnog sporazuma, u subotu je u Banjaluci započeo višednevnu posetu BiH, te je nakon susreta s vodećim zvaničnicima Republike Srpske dao i intervju novinskim agencijama, prenosi Hina.\nUpitan o Dodikovu očekivanju da će biti skinut s američke "crne liste", Palmer je rekao kako on, kao ni njegov bliski suradnik Nikola Špirić nisu ništa učinili da bi američka vlada promenila tu odluku.\n"Milorad Dodik i Nikola Špirić su pod sankcijama SAD i to je rezultat njihovih odluka, stavova i aktivnosti koje su sprovodili i javno govorili. Pre no što dođe do promene položaja u kojem su oni sada, treba da postoji dokaz promene do koje je došlo, i nama bi bilo drago da se to i dogodi", rekao je Palmer.\nDodik je pod sankcijama od januara 2017. odlukom Ministarstva finansija SAD. Zamrznuta mu je imovina u SAD, zabranjena putovanja u tu zemlju, a američkim državljanima zabranjeno je da posluju s njim. Ta odluka je doneta zbog procene da Dodik ometa sprovođenje Dejtonskog sporazuma i svojim pretnjama referendumom o otcepljenju Republike Srpske od BiH ugrožava mir i stabilnost, dok se Špirić, bivši predsednik Saveta ministara BiH, našao na crnoj američkoj listi zbog navodnih finansijskih zloupotreba.\nPalmer je u razgovoru za medije u BiH pozvao vlasti BiH da predaju Godišnji nacionalni program (ANP) kako bi se aktivirao Akcioni plan za članstvo (MAP) s NATO-om. Daljem napredovanju prema NATO-u protivi se srpska strana u BiH.\nPalmer je istakao da SAD i Rusija imaju različite ciljeve na jugoistoku Europe i u BiH.\n"Temelj američke politike za Zapadni Balkan jeste potpora evropskim i evroatlantskim integracijama. To znači članstvo EU za sve zemlje Zapadnog Balkana i članstvo u NATO-u za sve zemlje koje žele biti članice tog saveza", podsetio je on.\n"Rusi imaju mnogo drugačiji cilj na Balkanu. Oni žele da videti region koji je podeljen i u kojem je visokog stepen napetosti i podela", rekao je američki diplomata.\nOptužio je Rusiju da stoji iza pokušaja državnog udara u Crnoj Gori oktobra 2016, te da je pokušala da "minira" dogovor Skoplja i Atine kojim je otvoren put Severnoj Makedoniji ka EU i NATO-u.\n"Mislim da se svi slažu da će morati da dođe do reformi koje su potrebne da bi BiH bila efikasnija i ispunila standarde za članstvo u EU. Mi taj proces podržavamo", rekao je Palmer.


Pešice iz Berlina do Aleppa – INFO PLUS\nHome > Društvo > Pešice iz Berlina do Aleppa\nUčesnici Civilnog marša za Aleppo prošli su kroz Kraljevo. Oni su 26. decembra prošle godine krenuli pešice iz Berlina i preko Češke, Austrije, Slovenije i Hrvatske stigli u Srbiju. U Srbiji će biti do 22. aprila, a Kraljevo je jedan od gradova na njihovoj ruti ka sirijskom gradu Aleppu. Iz Kraljeva su krenuli dalje ka Vrnjačkoj Banji, Trsteniku i Kruševcu i kako ističu idu istim onim putem kojim i migranti, samo u suprotnom smeru.\nUčesnici marša bore se za mir i žele da zaustave rat u Siriji koji, kako smatraju, može da se prekine sa nekoliko poteza olovkom. Oštro osuđuju ubijanje civila i zbog toga pešače do Aleppa, grada koji je simbol njihovog najvećeg stradanja i najdublje krize u Siriji. Takođe žele da obezbede humanitarnu pomoć za građane Aleppa koji su odsečeni od ostatka zemlje i ostaju bez hrane i lekova.\nCivilni marš pokrenula je novinarka Anna Alboth, bez ikakvih političkih pretenzija kako je saopšteno, već iz želje da se podrži mir i da se osećaj bespomoćnosti i nemogućnosti da se pomogne ugroženima, pretvori u akciju.\nUčesnici marša pozivaju sve koji dele njihove stavove da im se pridruže i pešače sa njima sat, dan, mesec, koliko žele i mogu. Njihov kontakt telefon je +381 621 971 273. Iz Srbije idu dalje ka Makedoniji, Grčkoj i Turskoj, a u Siriju stižu u septembru.


NADA: Dobrodošle akcije kao hapšenje Jovičića, ali su potrebne sistemske promene\nNacionalno-demokratska alternativa (NADA) ocenila je danas da je su u borbi protiv nelegalne gradjnje akcije poput privodenja predsednika opštine Palilula Aleksandra Jovičića, "više nego dobrodošle ali se ne sme na njima stati".\n“Pored borbe protiv korupcije, mora se pristupiti i sistemskim promenama u ovoj oblasti kako se ne bi dozvolilo da isključivo privatni interesi raznih investitora diktiraju urbanistički razvoj”, saopštila je NADA, koju čine Demokratska stranka Srbije (DSS) i Pokret obnove Кraljevine Srbije (POКS).\nTa koalicij je upozorila da “nelegalna gradnja i divljanje investitorskog urbanizma prete da nepovratno unakaze srpsku prestonicu”.\n“Poslednji je trenutak da se vlast i svi nadležni organi definitivno obračunaju sa ovim fenomenom i konačno uvedu red u urbanizam Beograda ali i svih ostalih gradova u Srbiji”, saopštila je NADA.\nKako je ocenila ta koalicija, neophodno je hitno doneti izmene i dopune Zakona o planiranju i izgradnji kojima će se onemogućiti da licencirane privatne firme mogu da izradjuju urbanističke planove.\nTakodje, treba da se izvrši izmena Plana generalne regulacije u Beogradu kojim bi se spustila maksimalna dozvoljena spratnost u centralnim gradskim opštinama kao i da se proglasi moratorijum na izgradnju u pojedinim centralnim gradskim opštinama, poput Vračara koji predstavlja najgušće naseljenu opštinu u Srbiji.\nTo je neophodno, naglasila je NADA, kako bi se omogućila zaštita vrednog arhitektonskog nasledja i prostorno kulturno-istorijskih celina i smanjio investitorski pritisak koji urušava pojedine delove grada nepovratno i u svakom pogledu, demografskom, infrastrukturnom ili u pogledu životne sredine.


Naredne godine predstavništvo Repulike Srpske u Sloveniji | NAŠ GLAS časopis KD Brdo\nNaredne godine predstavništvo Repulike Srpske u Sloveniji\n18 decembra 2019 VIJESTI IZ MEDIJA\nPočetkom decebra ove godine je srpski član tročlanog predsjedništva Bosne i Hercegovine gospodin Milorad Dodik u svojoj zvaničnoj posjeti Sloveniji posjetio i predstavnike Srba u Sloveniji. Zajedno sa Dodikom Srbe i pravoslavni hram je obišao i ambasador BiH u Ljubljani, gospodin Milorad Živković.\nZvaničnici, predstavnici Srba i predstavnici Srpske pravoslavne Crkve su se sastali u Parohijskom domu SPC u Ljubljani, 4. decembra ove godine.\nSveštenstvo ovog hrama izrazilo je zadovoljstvo posjetom srpskog člana Predsjedništva BiH, naglasivši da im je velika čast što su imali priliku da ga dočekaju i ugoste u ovom centru.\nCrkva Svetih Ćirila i Metodija je najvažniji bogoslužbeni hram Srpske pravoslavne crkve na području Slovenije, a upravno pripada Zagrebačko-ljubljanskoj mitropoliji. Izgradnja crkve je započela je 1936. godine, ali je prekinuta početkom Drugog svjetskim ratom, a kasnije i u komunističkom periodu. Ponovna izgradnja počela je 90-tih godina 20. vijeka. Crkva je osveštana 23. oktobra 2005. godine prilikom posjete Njegove svetosti patrijarha srpskog Pavla, a 29. aprila 2010. proglašena je za kulturni spomenik i tako dodatno zaštićena.\nIzgradnja Kulturno-pastoralnog centra počela je 2008. godine u neposrednom okruženju crkve. Ovaj centar namijenjen je vjernicima i ostalim građanima. Izgradnju Parohijskog doma pomogli su Vlada Slovenije, Vlada Republike Srpske, Gradska opština Ljubljana na čelu sa gradonačelnikom Zoranom Jankovićem, kao i vjernici i kompanije iz Slovenije.\nSrpski član Predsjedništva BiH Milorad Dodik najavio je da će Republika Srpska naredne godine otvoriti predstavništvo Republike Srpske u Sloveniji.\nDodik se u Ljubljani sastao sa predstavnicima Srba u Sloveniji i tom prilikom naglasio da je veoma važno da se organizuju srpska udruženja gdje god živi srpska dijaspora.\n„Veoma je značajno da se osnivaju udruženja Srba, kao što je ovo u Ljubljani. Zadovoljstvo je vidjeti srpsku zajednicu da radi na očuvanju srpskog identiteta, srpskog jezika, pisma… Bez obzira gdje živite, nikada ne treba zaboraviti svoje porijeklo i svoje korjene“, naglasio je Dodik.\nOn je rekao da treba graditi i hramove, jer je crkva jedan od najznačajnijih elemenata srpskog nacionalnog identiteta i ima veoma važnu ulogu u životu Srba.\n„Treba da se okupljamo u crkvama, da obilježavamo svoje praznike i očuvamo svoj identitet. Crkva je uvijek uz nas i mi moramo biti uz crkvu“, istakao je Dodik, dodavši da nikada ne treba zaboraviti svoje duhovne, kulturne i nacionalne vrijednosti.\nPredstavnici Srba u Sloveniji rekli su da su zadovoljni svojim položajem u Sloveniji te da, između ostalog, rade na uvođenju srpskog jezika kao dopunske nastave u osnovnim školama.\nVlada Srbije imenovala Direktora Uprave


TREBINJSKI SOCIJALISTI ZA SOCIJALNU PRAVDU\n“Gradski odbor Socijalističke partije RS je u permanentnoj kampanji, ali onoj za dobrobit i napredak naroda i ovog grada”, poručio je na večerašnjoj konferenciji za štampu predsjednik GO SPRS Trebinje Rajko Ćapin, naglašavajući posebno konstantnu borbu protiv rada na crno i sive ekonomije.\nOn kaže da su trebinjski Socijalisti prepoznata politička snaga koju, osim borbe za socijalnu pravdu, okupira demokratska, tržišna ekonomija, koja podrazumijeva protivljenje beskrupuloznom bogaćenju preko leđa radnika.\n“Da bi se ovi problemi prevazišli – potrebno je napraviti jedan dobar i kvalitetan politički ambijent, kako bismo na taj način privukli i ohrabrili potencijalne invesatitore da ulažu u naš grad i Republiku Srpsku”, istakao je Ćapin, napomenuvši da je najprije potrebno da političari stišaju svoje strasti, a da istaknu ono što je interes Republike Srpske.\nĆapin kaže da će u tome kontekstu teći i okosnica kampanje Socijalista u Trebinju, koje, kako tvrdi, može i mora biti još naprednije.\n“Zato će i ovoga puta okonskica rada Socijalista u Trebinju ići u tri pravca, koja smo zacrtali još 2016. godine, a to su razvoj turizma, elektro-energetski sektor i agrar”, napomenuo je on.\nPonovio je da u Izbornoj jedinici 9 očekuju jedan direktan mandat, a možda i drugi, ali su i velika očekivanja od Izborne jedinice 3, u kojoj su za Parlament BiH takođe kandidovali dobar kadar, podržavajući Željku Cvijanović i Milorada Dodika kao kandidate SNSD-a za Predsjednika RS i srpskog člana Predsjedništva BiH…


Pobedi zagađenje vazduha - ecofeminizam\nPobedi zagađenje vazduha\njun 5, 2019 balkan, energetska bezbednost, Subotica, SZO, ugalj, WHO, zagađenje vazduha\nTema ovogodišnjeg Svetskog dana zaštite životne sredine, koji se svugde u svetu obeležava 5-tog juna je „Zagađenje vazduha“. Sa ovim problemom suočavaju sve sve zemlje u svetu, a prema poslednjim izveštajima stanovnici Balkana suočeni su sa zabrinjavajuće visokim stepenom zagađenja vazduha, navodi se u izveštaju EU koji je obihvatio po nekoliko gradova u Albaniji, Bosni i Hercegovini, Crnoj Gori, Severnoj Makedoniji i Srbiji. Među najzagađenije gradove u našoj zemlji, prema navedenom izveštaju su Beograd, Smederevo, Pančevo, Novi Sad, Subotica, Kostolac, Čačak, i druga.\nZagađenje vazduha u gradovima Zapadnog Balkana izaziva između 15 i 19 odsto ukupnog broja smrtnih slučajeva i smanjuje životni vek za između 1,1 i 1,3 godine. U posmatranim balkanskim gradovima dnevna ograničenja izloženosti česticama čađi ili druge materije ili PM10, prekoračena su između 120 i 180 dana godišnje. To je mnogo više od dozvoljenog prema nacionalnim i EU normama, koji ograničavaju taj broj na 35 dana“, navodi se u izveštaju.\nGodišnje oko sedam miliona ljudi umire od izlaganja česticama koje se nalaze u zagađenom vazduhu pokazuju podaci Svetske zdravstvene organizacije(WHO). Te čestice prodiru direktno u pluća i kardiovaskularni sistem uzrokujući bolesti, među kojima su i : moždani udar, srčane bolesti, rak pluća, hronične opstruktivne bolesti pluća i respiratorne infekcije, uključujući pneumoniju.\nPrema podacima SZO oko tri milijarde ljudi, što je više od 40% svetske populacije – i dalje nemaju pristup čistim gorivima i tehnologijama za kuvanje, što je glavni izvor zagađenja vazduha u domaćinstvima. Prema najnovijim podacima SZO 9 od 10 ljudi udiše zagađen vazduh.Zbog toga je veoma bitno da se meri zagađenje vazduha.\nUpozoravajući podaci Svetske zdravstvene organizacije nas podstiču da u Srbiji, čija je energetska bezbednost u direktnoj korelaciji sa korišćenjem uglja, iznađemo rešenja i postignemo društveni konsenzus kako bi ostvarili zajedničke ciljeve na poboljšanju kvaliteta vazduha, ukazao je ministar za zaštitu životne sredine Goran Trivan na konferenciji „Životna sredina ka Evropi“ – EnE19 koja je posvećena zagađenju vazduha povodom Svetskog dana zaštite životne sredine.\nU Subotici vazduh zadovoljavajućeg kvaliteta\nSubotica je jedan od retkih gradova u Srbiji, gde je ispitivanje zagađenosti vazduha započeto pre oko 40 godina. Vazduh u Subotici je zadovoljavajućeg kvaliteta, a najveći zagađivač je saobraćaj i tokom zimskog perioda individualna ložišta.\nDa podsetimo, do 1992. godine karakteristična je varijabilnost ispitivanja, po obimu, mestima uzorkovanja, parametrima i metodologiji rada. Ciljna, sistemska ispitivanja su započeta 1992. godine, Programom Ministarstva za zaštitu životne sredine Republike Srbije, a prema odluci lokalne samouprave Subotice, 1996. godine sačinjen je dugoročni program sistemskog ispitivanja zagađenosti vazduha na teritoriji grada. U periodu 1996. – 1998. godine usvojena je i uhodana metodologija rada na stalnim lokalitetima, standardizovanim načinom uzorkovanja i ispitivanja, čime je omogućeno da se za protekli period rezultati ispitivanja mogu upoređivati, kako po lokalitetima, tako i u celini, za sve parametre ispitivanja. Decembra 2006. godine Obim akreditacije laboratorije ZJZS je proširen ispitivanjima aerozagađenja. Prema“Uredbi o uslovima za monitoring i zahtevima kvaliteta vazduha” (”Sl. glasnik RS”, br. 63/2013) ciljna vrednost za suspendovane čestice PM2.5 je 25 μg/m³ za period usrednjavanja kalendarske godine. Rok za dostizanje ove ciljne vrednosti je 1. januar 2019. godine. Srednje vrednosti izmerenih koncentracija suspendovanih čestica PM2.5 je tokom 2015., 2016., i 2017. godine prelazile su ovu ciljnu vrednost više nego duplo.\nIspitivanje kvaliteta vazduha na teritoriji grada Subotice tokom 2015., 2016., i 2017. i 2018., godine je pokazalo da su suspendovane čestice najznačajniji zagađivač vazduha. Više o tome ovideti ovde.\nNa sajtu Agencije za zaštitu životne sredine mogu da se pogledaju podaci o kvalitetu vazduha.\nZabeleženo uginuće ribe


Republika / Otkrivamo: Tači i Haradinaj izveli divljačku akciju da bi izbegli Haški kazamat!\nčetvrtak, 30. 5. 2019.| 11:00\nIza hapšenja Srba i divljanja ROSU na severu Kosova krije se pre svega poruka prištinskih lidera Ramuša Haradinaja i Hašima Tačija međunarodnoj zajednici, a ona glasi: "Evo na šta smo sve spremni da ne bismo otišli u Hag".\nTači i Haradinaj izbegavaju Haški kazamat\nKako saznaje Srpski telegraf od diplomata u Prištini i Beogradu, dvojica bivših terorista, sada na mestima premijera i predsednika lažne države, pre nekoliko dana dobila su informaciju da je tužilaštvo Specijalnog suda za zločine OVK spremilo optužnicu protiv njih.\nTo saznanje i činjenica da je ta optužnica i te kako potkrepljena dokazima bili su presudan faktor da se pokrene brutalna akcija protiv Srba. Kako nam je rekao jedan od sagovornika, prevedena na svima razumljiv jezik, njihova poruka kaže da neće prezati ni od krvoprolića i izazivanja rata samo da bi sačuvali svoju kožu.\n- Svima je odmah bilo jasno šta pokušavaju da postignu prištinski čelnici. Oni to, uostalom, nisu ni krili u kontaktima sa diplomatama u Prištini, već u prvim kontaktima nakon što je krenuo upad na sever. Ovo je samo bilo upozorenje na šta su sve spremni - rekao je za Srpski telegraf jedan od diplomata.\nNastaviće sa provokacijama\nMilovan Drecun: Treba očekivati da nastave sa provokacijama, tim pre što su iz kosovske policijske službe najavili nova hapšenja. Prištinski lideri mogu uvek da probaju da posegnu za nasiljem kad budu podignute optužnice protiv njih u Hagu.\nOva saznanja za naš list potkrepljuje i dugogodišnji operativac DB koji je radio u Upravi za borbu protiv terorizma Božidar Spasić.\n- Onog momenta kad se otvorio proces u Hagu, pre svega saslušanjem i pozivanjem raznoraznih komandanata OVK, te prikupljanjem dokumentacije, šiptarski teroristi koji se trenutno nalaze na vlasti u okupiranom delu naše teritorije pokušavaju da pokažu i Evropi i Amerikancima da su oni u stanju da izazovu novi rat, i to ne samo protiv Srbije već i protiv celog sveta. Ovakvi incidenti, koji postaju sve agresivniji, zapravo nisu pokazivanje snage šiptarskih terorista nego naprosto poruke koje se šalju svetu da oni nemaju nameru da se prilagode međunarodnoj pravdi i da će svakako iskoristiti svaki momenat za započinjanje novog oružanog sukoba u koji bi uvukli i one koji treba da im sude - upozorava Spasić.\nDragomir Anđelković: Sigurno je da izazivaju sukobe kako bi pokazali međunarodnoj zajednici šta se sprema ako reše da ih procesuiraju, ali i da probaju da nametnu ujedinjenje Kosova sa Albanijom.\nVojni analitičar Aleksandar Radić kaže za Srpski telegraf da Albanci koriste sve što im je na raspolaganju da bi poboljšali svoju poziciju u pregovaračkom procesu.\n- Oni žele da pošalju poruku da svršenim činom mogu da urade šta god žele. Albanske vlasti za sada idu po ivici žileta nastojeći da pošalju poruku da hoće što pre da dobiju sve što traže, a to je kompletna teritorija pod njihovom kontrolom - kaže Radić.\nScenario je jasan! Mogućnost eskalacije nasilja\n- Albancima je bila potrebna politička propagandna poruka ovakvim akcijama, ali kada se pošalju ljudi sa puškama i u oklopnim vozilima, tu lako može da se izgubi kontrola i da dođe do krvoprolića jer je neko tamo usijane glave, pun mržnje prema Srbima... - ističe Radić.\nSlužbenika Unmika, državljanin Rusije Mihail Krasnoščenkov, kojeg su u utorak brutalno pretukle kosovske policijske snage tokom upada na sever KiM, trebalo bi da bude prebačen na VMA u Beograd, izjavio je advokat Goran Petronijević.\n- On ima frakturu vilice, sumnja se i na neke unutrašnje povrede, i zato je odlučeno da se prebaci na VMA. To je potvrdio i direktor bolnice u Mitrovici Milan Ivanović. Šta će biti sa njim dalje, videćemo kada bude smešten na VMA - rekao je Petronijević.\nOn ističe da je Priština povukla nalog za hapšenje Mihaila Krasnoščenkova tek kada je shvatila da je napala službenika Unmika koji je državljanin Rusije.\nSrbija Beograd Zatvor Hag Haški tribunal Hašim Tači Ramuš Haradinaj Sever Kosova kazamat\nMarti vodi Haradinaja i Tačija u haški zatvor


RTCG - Radio Televizija Crne Gore - Nacionalni javni servis :: Politika :: "Crna Gora zavisnija nego ikad"\nPROTEST KOD SKUPŠTINE 21. 05. 2019. 20:21 >> 21:30 25\n"Crna Gora zavisnija nego ikad"\nNovi protest pokreta Odupri se - 97.000, pod sloganom "Za nezavisnost od koverti", održan je večeras na platou ispred Skupštine Crne Gore.\nOmer Šarkić je poručio da predstavnica pokreta "Odupri se" nijesu išli u Brisel da mole bilo koga.\n"Vlast u Crnoj Gori neće srušiti ni Brisel, ni Vašington, nego mi", istakao je Šarkić. On je kazao da vlast mora ozbiljno da shvati ovo što se dešava protekla tri mjeseca.\n"I opozicija mora ozbiljno da shvati, jer je dogovoreno da nema izbora dok se ne promijene izborni zakoni. Opozicija mora da se uozbilji i da konačno počne primjenu Sporazuma o budućnosti", istakao je Šarkić.\nOn je poručio da neće stati i da nastavljaju borbu protestima, performansima i tribinama.\n"Vlast uvijek vodi kampanju protiv najačih, protiv nas, vide jer smo mi njihov najveći protivnik. Nastavljamo maraton, necemo nikakve bune, ali ćemo smijeniti vlast", dodao je Šarkić.\nDejan Pejović iz Kotora je kazao da je prošlo 109 dana, od kako su poručili "Odupri se".\n"Iznenadili smo i sebe i njih koliko jako želimo promjene. Na ispitu u Kotoru pao je SDP, uprkos tome što su se sve opozicione partije obavezale da neće nikad sarađivati sa DPS-om", rekao je Pejović.\nStudent Milovan Marković ocijenio je da bi s punim pravom mogli da se ponosimo nezavisnošću, u slučaju da Crna Gora brine o svim građanima.\n"Nasuprot tome, mi danas treba da se ponosimo privatnom Crnom Gorom, koja je zavisnija danas nego ikad u istoriji. Zavisna je od kriminala, korupcije, nepotizma, brašna, ulja i od koverti", rekao je Marković.\nNikola Grdinić je kazao da Sporazum o budućnosti nije samo namjenjen opoziciji, nego svim slobodnim građanima, nvo sektoru, intelektualcima.


Microsoft Yammer platforma za saradnju | Integracija poslovnih aplikacija\nKlepetajte z oddelkom za pomoč\nJedna platforma za lak pristup\nYammer platforma za saradnju omogućava vam da integrišete poslovne aplikacije putem otvorenog grafikona. Objedinite osobe, razgovore i podatke iz omiljenih poslovnih aplikacija u usluzi Yammer, čineći informacije lakim za pronalaženje, smislenim i dostupnim za rad.\nUčinite vaše aktivnosti pristupačnim\nYammer integriše tokove aktivnosti iz drugih poslovnih aplikacija radi objedinjavanja osoba, razgovora i sadržaja vezanog za posao na jednoj lokaciji. Konsolidovanjem svih ovih podataka, Yammer može da poveže sve pojedinačne osobe sa informacijama do kojih im je najviše stalo.\nSvaki dan se dovršavaju razni zadaci unutar različitih poslovnih aplikacija.\nMeđutim, poslovni sistemi ne komuniciraju uvek jedni s drugima, tako da informacije često ostaju u silosu unutar pojedinačnih aplikacija.\nYammer platforma objedinjuje sve ove aktivnosti na jednoj lokaciji, omogućavajući korisnicima da vide šta se dešava širom organizacije.\nPrenesite funkcionalnost usluge Yammer u poslovne aplikacije koje vaši zaposleni već koristite. Dodatne komponente usluge Yammer koje je moguće ugraditi omogućavaju zaposlenima da koriste jedan identitet i da pristupe istim razgovorima i alatkama u različitim aplikacijama. Preko Yammer centra za projektante možete da pristupite kodu koji vam treba za objedinjavanje tima i bolje poslovanje.\nPosetite centar za projektante (na engleskom)\nPrijavljivanje radi povezivanja sa uslugom Yammer\nDodajte dugme „Prijavi se“ u poslovne aplikacije da biste se lako registrovali i dobili pristup pomoću Yammer naloga. Zaposleni mogu da koriste jedan identitet za više aplikacija i da podele informacije o profilu sa svima.\nFeedovi koji se mogu ugraditi\nOstanite u toku sa aktivnostima u realnom vremenu, od uređivanja stranica do ispravki u drugim poslovnim aplikacijama pomoću Yammer integrisanog identifikatora ili lako ugradite sve Yammer feedove u postojeće poslovne aplikacije pomoću jednostavnog isečka koda.\nDugmad „Sviđa mi se“ i „Prati“\nPomoću dugmadi „Sviđa mi se“ i „Prati“ zaposleni mogu da ostvare interakciju sa objektima izvan usluge Yammer. Kada se neki objekat nekome sviđa, usluga Yammer deli ažuriranje za to. Kada se neki objekat prati, Yammer razume da je taj objekat važan zaposlenom i stoga prikazuje nove aktivnosti i srodan sadržaj.\nBilo da je u pitanju SharePoint datoteka, Zendesk karta ili Salesforce zapis, svaki objekat koji se podeli u usluzi Yammer ima namensku stranicu koju zaposleni mogu da prate i na kojoj mogu da diskutuju.\nYammer direktorijum aplikacija\nDržite sve postojeće aplikacije na jednoj lokaciji da biste poboljšali angažovanje i osnažili zaposlene u pronalaženju drugih korisnih aplikacija. Pomoću direktorijuma aplikacija zaposleni mogu samostalno da pregledaju poslovne aplikacije i povezuju ih sa uslugom Yammer.\nPosetite direktorijum aplikacija\nLogotipi za GitHub, Microsoft Dynamics, Smarsh, Zendesk, Klout, MindFlash, GoodData i Spigit aplikacije, posetite direktorijum aplikacija da biste našli i povezali poslovne aplikacije za Yammer


datum objavljivanja: 19/05/2020\nFekalni kalprotektin - biomarker upale kod zapaljenskih bolesti creva\nProcenjuje se da 3% evropske populacije ima inflamatorne bolesti creva, što iznosi oko tri miliona ljudi. U Srbiji ne postoji tačan podatak o učestalosti ovih bolesti, ali se smatra da je približna drugim evropskim zemljama. Pored toga, brojne studije tokom poslednjih godina pokazuju porast učestalosti ovih bolesti u različitim delovima sveta ukazujući na globalni zdravstveni problem. Svetski dan borbe protiv inflamatornih bolesti creva, koji se obeležava 19. maja, iskazuje međunarodnu solidarnost u pružanju podrške obolelim osobama koje pored hroničnih zdravstvenih tegoba imaju i značajno narušen kvalitet života.\nTermin inflamatorne (zapaljenske) bolesti creva (inflammatory bowel disease, IBD) uključuje autoinflamatorne bolesti digestivnog trakta: Kronovu bolest, ulcerozni kolitis i nedeterminisani kolitis, koje se svrstavaju u idiopatske bolesti, što znači da uzrok nastanka još uvek nije sa sigurnošću utvrđen. Smatra se da nastaju kao posledica interakcije urođene sklonosti (genetske predispozicije), faktora sredine (pušenja, ishrane, upotrebe lekova, stresa) i disregulacije imunološkog odgovora crevne sluznice. Inflamatorne bolesti creva se najčešće dijagnostikuju između 15. i 30. godine, dok se drugi starosni pik registruje između 55. i 65. godine života.\nKronova bolest (Crohn-ova bolest, Morbus Crohn) je hronična, sistemska bolest koja može zahvatiti bilo koji deo digestivnog trakta, ali su u najvećem broju slučajeva upalni procesi locirani u ileumu (završni deo tankog creva) i kolonu (debelo crevo). Bolesni, inflamacijom zahvaćeni regioni tkiva creva su diskontinuirani, odnosno smenjuju se sa delovima zdravog tkiva. Kod Kronove bolesti upala se širi u dublje slojeve zida creva usled čega je zid zadebljan uz pojavu dubokih rana i gnojnih nakupina.\nUlcerozni kolitis (colitis ulcerosa) se karakteriše prisustvom specifičnih ulceracija i erozija na sluznici debelog creva. Oboljenje se primarno javlja u završnom delu debelog creva (rektumu) odakle se može proširiti i na ostale njegove delove. Ulcerozni kolitis ima nekih sličnosti sa Kronovom bolešću, međutim ulcerozni kolitis za razliku od Kronove bolesti zahvata isključivo debelo crevo, dok Kronova bolest može zahvatiti bilo koji deo digestivnog trakta. Kod ulceroznog kolitisa upala se širi ujednačeno bez preskakanja delova tkiva, dok se kod Kronove bolesti upala može javiti na različitim delovima digestivnog trakta sa regionima zdravog tkiva. Pored toga, kod Kronove bolesti upala zahvata i dublje slojeve zida creva, što nije slučaj kod ulceroznog kolitisa koji pogađa samo površinski sloj, sluznicu debelog creva.\nMeđutim, u 10-20% slučajeva teško je razlikovati ulcerozni kolitis od Kronove bolesti - nedeterminisani kolitis.\nInflamatorne bolesti creva se manifestuju povremenim upalama delova digestivnog trakta sa različitim simptomima uz hroničan, nepredvidljiv tok bolesti. Klinička slika zavisi od stepena zahvaćenosti određenih regiona digestivnog trakta i karakteriše se periodima pogoršanja (relaps bolesti) i periodima bez tegoba tj. mirnim fazama (remisija bolesti). Najčešći klinički znaci i simptomi su: grčevi i bol u stomaku (uz hitnu potrebu za odlazak u toalet), proliv, krv u stolici, povišena telesna temperatura praćena umorom i gubitkom na težini. Kod dece se uočava poremećaj rasta i razvoja. Komplikacije se javljaju i izvan gastrointestinalnog sistema budući da inflamatorni proces zahvata i ostale delove tela (zglobove, usnu duplju, kožu, oči, žučne kanale). Rizik za razvoj kolorektalnog karcinoma zavisi od dužine trajanja i težine inflamatorne bolesti.\nZa postavljanje dijagnoze inflamatornih bolesti creva pored anamnestičkih podataka, kliničkog pregleda koji uključuje digitorektalni pregled, primenjuju se i endoskopske i radiološke metode. Kolonoskopija predstavlja zlatni standard u dijagnostici inflamatornih bolesti creva, određivanju stepena aktivnosti i proširenosti bolesti. Stepen anemije i inflamatornog sindroma su laboratorijski pokazatelji aktivnosti bolesti, a prate se periodičnim određivanjem kompletne krvne slike i markera inflamacije (sedimentacije eritrocita i C-reaktivnog proteina (CRP)). Dijagnostički protokol inflamatornih bolesti creva podrazumeva i njihovo razlikovanje u odnosu na funkcionalne gastrointestinalne poremećaje (sindrom iritabilnog kolona ili sindrom nervoznih creva). Određivanje koncentracije fekalnog kalprotektina predstavlja pouzdan i neinvazivan metod procene inflamacije na nivou gastrointestinalnog trakta.\n→ Kod zapaljenskih i tumorskih promena u crevima, leukociti (bela krvna zrnca) migriraju u unutrašnjost creva pod dejstvom infektivnih agenasa ili drugih faktora zapaljenja i oslobađaju kalprotektin na mestu inflamacije sluznice čime povećavaju izlučivanje ovog proteina stolicom. Fekalni kalprotektin se pokazao kao pouzdan i tačan marker u različitim aspektima inflamatornih bolesti creva, od postavljanja dijagnoze do praćenja bolesnika zbog fluktuirajućeg toka bolesti (periodi remisije i relapsa). Određivanje kalprotektina je vrlo značajno za praćenje odgovora na primenjenu terapiju, ali i predviđanje budućeg relapsa bolesti što omogućava brzo započinjanje ili inteziviranje terapije. Pokazana je veoma dobra korelacija između koncentracije kalprotektina u stolici i endoskopske procene inflamatorne aktivnosti bolesti.\n→ Povišene vrednosti fekalnog kalprotektina nisu isključivo vezane za inflamatorne bolesti creva, ali sugerišu postojanje organske bolesti u gastrointestinalnom traktu.\n→ Neupalni poremećaji poput sindroma iritabilnog kolona ne daju povećanu koncentraciju kalprotektina u stolici, za razliku od inflamatornih bolesti creva kod kojih je vrednost povećana i nekoliko stotina puta.\nDugotrajna primena nesteroidnih antiinflamatornih lekova, NSAIL (ibuprofen, diklofenak, indometacin, naproksen i dr.) može uzrokovati lažno pozitivan rezultat usled krvarenja u digestivnom traktu, oštećenja ćelija i oslobađanja veće količine kalprotektina. Pored NSAIL na rezultat testa može uticati i primena inhibitora protonske pumpe (omeprazol, pantoprazol, lanzoprazol, esmoprazol i dr.) u smislu dobijanja lažno negativnih rezultata, zbog čega se savetuje obustava njihove primene nedelju dana pre izvođenja testa.


Razvode se Bojana i Vladimir! – Tračara\npiše Faris Yuma 19. 12. 2011., 08:29\nKako pišu brojni domaći mediji golman FK Partizan Vladimir Stojković i manekenka Bojana Stojković na korak su od razvoda. Razlog je njegovo neverstvo, pošto je navodno Bojana otkrila da je Vladimir već par meseci u vezi sa devojkom mlađom od nje. Ipak, čini se da ni Bojana nije ostala dužna Vladimiru: šuška se da je u vezi sa rukometašem Vladom Mandićem.\n„Bojana je prestala da se druži i da učestalo posećuje gradska dešavanja, u čemu je ranije nije sprečavalo čak ni majčinstvo. Duže vreme je sumnjala da je Vladimir neveran budući da je često posle treninga i utakmica ostajao u gradu i po celu noć, dok je ona ostajala kod kuće i brinula se o Lavu. Nedavno je saznala da je Vlada sa jednom izuzetno atraktivnom devojkom sa Vračara, a njih dvoje su zajedno viđeni i u jednom beogradskom klubu. Bojana je odmah reagovala i od supruga zahtevala da joj kaže istinu i prizna prevaru. Međutim, on to demantuje i kaže da njoj neko puni glavu glupostima“, kaže dobro obavešten izvor za Press.\nInače, sinoć je na rukometnoj utamici između RK Vojvodine i RK Partizan, VIP loža novosadskog SPENS-a imala je jednu zanimljivu gošću, piše Svetov portal. Sakrivena tamnim naočarima sedela je Bojana Stojković, još uvek zvanično žena golmana FK Partizan Vladimira Stojkovića. Bojana je sedela u društvu Ljube Jovanovića, nekadašnjeg dečka Nataše Bekvalac i najboljeg druga Vlade Mandića. Svojim pojavljivanjem na utakmici, Bojana je pokrenula glasine da je u vezi sa Mandićem.\nPrethodna vest Ženi se Nikola Lazetić\nNaredna vest Adriana i Marko žele još dece!


Zloupotreba položaja u privredi: Zrenjaninska policija uhapsila pet osoba\nObjavljeno 06.03.2017. u 16h\nReč je o nastavku akcije na suzbijanju krivičnih dela pranja novca, finansijskog kriminala i korupcije, posebno vezano za zloupotrebe službenih položaja u državnim organima, u kojoj je policija uhapsila još 47 osoba i podnela krivične prijave u redovnom postupku protiv 19 lica zbog sumnje da su počinili više koruptivnih krivičnih dela, dok se za dve osobe traga.\nMeđu uhapšenima su bivši rukovodilac Odeljenja za prehrambene proizvode u Republičkoj direkciji za robne rezerve, bivše odgovorno lice Doma zdravlja „Dr. Milorad-Mika Pavlović“ u Inđiji, lekar, građevinski inspektori, matičari, investitori i bivša i sadašnja odgovorna lica više pravnih lica.\nUHAPŠENA LICA ZNAČAJNO OŠTETILA BUDŽET\nIzvršenjem ovih krivičnih dela oštećeni su budžet Republike Srbije, Republička direkcija za robne rezerve, Republička direkcija za vode, Fond za kapitalna ulaganja AP Vojvodine, Pokrajinski sekretarijat za nauku i tehnološki razvoj AP Vojvodine, Klinički centar Vojvodine, Agencija za akreditaciju zdravstvenih ustanova Srbije, Nacionalna služba za zapošljavanje, Budžet grada Beograda, JP “Srbija šume“, Dom zdravlja “Dr. Milorad-Mika Pavlović“, Sindikalna organizacija samostalnog sindikata JP “Gas“, AMSS Gas-petrol, „, akcionari AD “Alfa Plam“ iz Vranja, kao i više pravnih i fizičkih lica.\nTagovi:akcija pluton zrenjanin, hapšenje, Pluton, policija, policija zrenjanin, utaja poreza, Vesti Zrenjanin, zrenjanin


SAD, Rusija i Kina različito o istrazi trgovine organima\nPredstavnici vodećih država članica Saveta bezbednosti UN složili su se u sredu uveče da je potrebno sprovesti istragu o trgovini organima kosovskih Srba, ali nisu bili složni u tome da li istragu treba da vode UN ili Euleks.\nPredstavnica SAD u UN Rozmari di Karlo rekla je da su SAD za odlučnu istragu o svim ozbiljnim kriminalnim aktivnostima, uključujući i trgovinu organima i dodala da Euleks uživa punu podršku svih regionalnih faktora.\nGovoreći na sednici Saveta bezbednosti posvećenoj Kosovu, Di karlo je naglasila da su "neosnovane i neodgovorne sumnje" u istragu koju predvodi Klint Viljamson, koje su pojedine države iznele na sastanku.\n"Očekujemo punu saradnju sa istragom koju sporovodi Euleks", rekla je Di Karlo.\nDi Karlo je oštro osudila postavljanje blokada na severu Kosova i naglasila da SAD odbacuju sve pokušaje "podrivanja legitimiteta prištinskih vlasti".\nPredstavnik Rusije u UN Vitalij Čurkin izrazio je sumnju u to da međunarodni predstavnici na Kosovu poštuju statusno neutralni stav koji tereba da sprovode u skladu sa rezolucijom UN 1244.\nČurkin je izrazio zbrinutost zbog načina na koji Euleks istražuje navode iz izveštaja Dika Martija o trgovini organima i umešanosti nekih kosovskih lidera u tu trgovinu i založio se za to da Savet bezbednosti preuzme vodeću ulogu u toj istrazi.\nRekao je da je situacija na severu Kosova i dalje sumorna.\n"Moramo koristiti samo mirna sredstva u traženju rešenja", rekao je predstavnik Rusije u UN i dodao da uprkos naporima da se negira uloga Unmika ta misija i dalje predstavlja glavno međunarodno prisustvo na Kosovu.\nPredstavnik Kine istakao je da je više strana uložilo napore da se ublaže tenzije na severnom Kosovu, ali da osnovne uzroke tenzija u regionu još treba eliminisati.\n"Izražavam nadu da će sve strane da reše razlike dijalogom i da će se truditi da izbegnu bilo kakvo jednostrano delovanje koje može da pogorša situaciju", rekao je predstavnik Kine.\nPodvukao je da zajednička rešenja treba tražiti u okviru Rezolucije 1244 i na osnovu dijaloga dve strane.\nKina, kako je rekao, izražava veliku zazbrinutost zbog navoda o trgovini organina na Kosovu i smatra da je zabrinutost Srbije zbog tih navoda opravdana. On je podržao inicijativu da istragu o trgovini organima treba da vode UN.


1. Predlog projekta javno-privatnog partnerstva podnet od strane JKP Informatika Novi Sad, kojim se predlaže realizacija projekta izgradnje i proširenja postojeće optičke telekomunikacione mreže otvorenog tipa po principu FTTH (fiber to the home – optičko vlakno do krajnjeg korisnika) na teritoriji grada Novog Sada;\n2. Predlog projekta javno-privatnog partnerstva za izgradnju luke i drumskog terminala podnetog od strane Javnog preduzeća za građevinsko zemljište, izgradnju i puteve "Direkcija za izgradnju Apatin“, na teritoriji opštine Apatin;\n3. Predlog koncesionog akta za poveravanje obavljanja delatnosti gradsko-prigradskog prevoza putnika na teritoriji grada Loznica;\n4. Predlog koncesionog akta za projektovanje, finansiranje, izgradnju, održavanje i upravljanje javnom parking garažom u Šapcu;\n5. Predlog projekta javno-privatnog partnerstva podnet od strane JKP Gradska toplana Zrenjanin, kojim se predlaže proizvodnja toplotne i električne energije iz biogasa, odnosno upotreba organskih sirovina poljoprivredne industrije kao i ostataka i nusproizvoda iz prehrambene industrije u njegovoj proizvodnji;\n6. Predlog koncesionog akta za poveravanje obavljanja komunalne delatnosti prigradskog prevoza putnika na teritoriji opštine Topola;\n7. Predlog koncesionog akta za poveravanje obavljanja delatnosti gradsko-prigradskog prevoza putnika na teritoriji opštine Srbobran;\n8. Predlog projekta javno-privatnog partnerstva u obavljanju komunalne delatnosti gradskog i prigradskog prevoza putnika na teritoriji grada Niša;\n9. Predlog koncesionog akta za poveravanje obavljanja delatnosti gradsko-prigradskog prevoza putnika na teritoriji grada Jagodine;\n10. Predlog projekta javno-privatnog partnerstva za finansiranje, izgradnju, upravljanje i održavanje kanalizacione mreže u opštini Stara Pazova;\n11. Predlog projekta javno-privatnog partnerstva podnetog od strane grada Niša kojim se predlaže zamena kotlova na lož ulje i kotlova na ugalj, kotlovima na drvenu biomasu (pelet) u školskim i predškolskim ustanovama grada Niša sa isporukom toplotne energije;\n12. Predlog koncesionog akta za poveravanje obavljanja komunalne delatnosti sakupljanja i transporta komunalnog otpada sa seoskog područja opštine Topola.\n13. Predlog koncesionog akta za obavljanje komunalne delatnosti gradskog i prigradskog prevoza putnika na teritoriji grada Šapca;\n14. Predlog koncesionog akta za poveravanje obavljanja komunalne delatnosti sakupljanja i transporta komunalnog otpada sa područja opštine Žagubica;\n15. Predlog koncesionog akta sa Analizom finansijsko-ekonomskih efekata davanja koncesije na autoput E-763, Beograd-Požega;\n16. Predlog koncesionog akta kojim se predlaže poveravanje poslova proizvodnje i distribucije toplotne energije na području oppštine Batočina;\n17. Predlog koncesionog akta kojim se predlaže izgradnja regionalnog centra za upravljanje otpadom Keleš;\n18. Predlog projekta javno-privatnog partnerstva kojim se predlaže obavljanje komunalne delatnosti rekonstrukcije, racionalizacije i održavanja javnog osvetljenja na području opštine Topola;\n19. Predlog projekta javno-privatnog partnerstva kojim se predlaže zamena postojećih svetiljki javne rasvete štedljivim "LED" svetiljkama u zoni ulica, parkova, šetališta, na javnim površinama, spoljašnje dekorativne rasvete javnih zgrada i spomenika u naseljima opštine Sečanj;\n20. Predlog koncesionog akta kojim se predlaže poveravanje obavljanja delatnosti prigradskog prevoza putnika na teritoriji opštine Negotin;\n21. Predlog projekta javno-privatnog partnerstva za poveravanje obavljanja komunalne delatnosti sakupljanja, transporta i odlaganja komunalnog otpada i proizvodnje i distribucije toplotne energije na teritoriji gradske opštine Grocka;\n22. Predlog koncesionog akta kojim se predlaže poveravanje obavljanja delatnosti prigradskog prevoza putnika na teritoriji opštine Paraćin;\n23. Predlog projekta javno-privatnog partnerstva kojim se predlaže rekonstrukcija dela sistema javnog osvetljenja na teritoriji opštine Vrbas;\n24. Predlog projekta javno-privatnog partnerstva za proizvodnju toplotne i električne energije upotrebom obnovljivih izvora energije u opštini Vrbas;\n25. Predlog projekta javno-privatnog partnerstva kojim se predlaže zamena postojećih kotlova na lož ulje kotlovima na biomasu i ugovorno isporučivanje toplotne energije u objektima Mlekarske škole „Dr Obren Pajić“, OŠ „Sveti Sava“, OŠ „Dušan Radović“ i OŠ „8. septembar“ u opštini Pirot;\n26. Predlog projekta javno-privatnog partnerstva podnet od strane grada Beograda kojim se predlaže pružanje usluga tretmana i odlaganja komunalnog otpada;\n27. Predlog projekta javno-privatnog partnerstva za obavljanje komunalne delatnosti gradskog prevoza putnika na teritoriji grada Beograda;\n28. Predlog koncesionog akta za poveravanje obavljanja delatnosti gradsko-prigradskog prevoza putnika u opštini Kanjiža;\n29. Predlog projekta javno-privatnog partnerstva za rekonstrukciju dela sistema javnog osvetljenja na teritoriji grada Vranja;\n30. Predlog projekta javno-privatnog partnerstva za finansiranje, izgradnju i održavanje lokalne putne infrastrukture u opštini Stara Pazova;\n31. Predlog projekta javno-privatnog partnerstva za rekonstrukciju dela sistema javnog osvetljenja na teritoriji opštine Varvarin;\n32. Predlog projekta javno-privatnog partnerstva za rekonstrukciju, racionalizaciju i održavanje javnog osvetljenja u naseljima opštine Žabalj;\n33. Predlog projekta javno-privatnog partnerstva podnet od stane JKP „Rasina“ Brus kojim se predlaže izgradnja magistralnog cevovoda za snabdevanje vodom opštine Brus i izgradnja male hidroelektrane;\n34. Predlog projekta javno-privatnog partnerstva za modernizaciju, racionalizaciju i održavanje javnog osvetljenja u naseljima opštine Ada;\n35. Predlog projekta javno-privatnog partnerstva za modernizaciju, racionalizaciju i održavanje javnog osvetljenja u naseljima opštine Beočin;\n36. Predlog projekta javno-privatnog partnerstva za obavljanje komunalne delatnosti prigradskog i lokalnog prevoza putnika na teritoriji grada Beograda;\n37. Predlog projekta javno-privatnog partnerstva za zamenu postojećih svetiljki javne rasvete štedljivim „LED“ svetiljkama u zoni ulica, parkova, šetališta, na javnim površinama i spoljašnje dekorativne rasvete javnih zgrada u naseljenim mestima opštine Plandište;\n38. Predlog koncesionog akta za finansiranje nabavke i predaje gradu Beogradu radi postavljanja određenih elemenata urbane opreme koji se ne mogu komercijalno koristiti i finansiranje nabavke, postavljanje, održavanje i komercijalno korišćenje određenih elemenata urbane opreme koji se mogu komercijalno koristiti;\n39. Predlog projekta javno-privatnog partnerstva kojim se predlaže održavanje i popravka stambenih i poslovnih zgrada, ustanova i drugih institucija, obezbeđivanje javnog osvetljenja i pružanje dimničarskih usluga u gradu Novom Sadu;\n40. Predlog projekta javno-privatnog partnerstva za zamenu postojećih svetiljki javne rasvete štedljivim „LED“ svetiljkama u zoni ulica, parkova, šetališta, na javnim površinama i spoljašnje dekorativne rasvete javnih zgrada u naseljenim mestima opštine Bor;\n41. Predlog projekta javno-privatnog partnerstva kojim se predlaže rekonstrukcija, racionalizacija i održavanje dela sistema javnog osvetljenja u gradskom području opštine Petrovac na Mlavi;\n42. Predlog projekta javno-privatnog partnerstva kojim se predlaže rekonstrukcija, racionalizacija i održavanje dela sistema javnog osvetljenja u naseljima grada Kruševca;\n43. Predlog koncesionog akta za poveravanje obavljanja delatnosti linijskog prevoza putnika na teritoriji opštine Ruma;\n44. Predlog koncesionog akta za finansiranje, razvoj kroz izgradnju i rekonstrukciju, održavanje i upravljanje infrastrukturom AD Aerodroma Nikola Tesla Beograd i obavljanje delatnosti operatera aerodroma;\n45. Predlog koncesionog akta za poveravanje obavljanja komunalne delatnosti dimničarskih usluga na teritoriji opštine Bečej;\n46. Predlog projekta javno-privatnog partnerstva kojim se predlaže rekonstrukcija, racionalizacija i održavanje dela javnog osvetljenja u opštini Nova Crnja (Radojevo, Srpska Crnja, Nova Crnja i Toba);\n47. Predlog projekta javno-privatnog partnerstva za obavljanje delatnosti javnog prevoza putnika na teritoriji grada Beograda (potez 500);\n48.Predlog projekta javno-privatnog partnerstva kojim se predlaže rekonstrukcija sistema javnog osvetljenja na teritoriji grada Pirota;\n49.Predlog projekta javno-privatnog partnerstva kojim se predlaže rekonstrukcija, racionalizacija i održavanje javnog osvetljenja u opštini Vlasotince;\n50. Predlog projekta javno-privatnog partnerstva kojim se predlaže rekonstrukcija sistema javnog osvetljenja na teritoriji opštine Veliko Gradište;\n51. Predlog projekta javno-privatnog partnerstva kojim se predlaže iskorišćavanje potencijala deponijskog gasa deponije „Grebača“ JKP „Obrenovac“;\n52. Predlog koncesionog akta kojim se predlaže poveravanje obavljanja komunalne delatnosti gradsko-prigradskog prevoza putnika na Paketu „A“ i Paketu „B“ linija na teritoriji grada Loznice;\n53. Predlog koncesionog akta kojim se predlaže obavljanje komunalne delatnosti gradskog i prigradskog prevoza putnika na teritoriji grada Valjeva;\n54. Predlog koncesionog akta podnet od strane grada Beograda kojim se predlaže izgradnja podzemnih garaža i vršenje poverenih delatnosti - upravljanja javnim parkiralištima;\n55. Predlog projekta javno-privatnog partnerstva podnet od strane Ekonomskog fakulteta Univerziteta u Kragujevcu kojim se predlaže izgradnja sopstvene kotlarnice, energetska sanacija i ugovorno isporučivanje toplotne energije;\n56. Predlog koncesionog akta za poveravanje obavljanja delatnosti gradsko-prigradskog prevoza putnika na teritoriji opštine Lajkovac;\n57. Predlog projekta javno-privatnog partnerstva za rekonstrukciju, racionalizaciju i održavanje javnog osvetljenja na teritoriji opštine Kovačica;\n58. Predlog koncesionog akta za poveravanje obavljanja delatnosti gradsko-prigradskog prevoza putnika na teritoriji opštine Koceljeva;\n59. Predlog projekta javno-privatnog partnerstva kojim se predlaže rekonstrukcija, racionalizacija i održavanje javnog osvetljenja u naseljenim mestima opštine Irig;\n60. Predlog koncesionog akta kojim se predlaže poveravanje obavljanja delatnosti proizvodnje, distribucije i snabdevanja toplotnom energijom i distribucije i snabdevanja prirodnim gasom u gradu Zrenjaninu i naseljenim mestima;\n61. Predlog koncesionog akta za poveravanje obavljanja delatnosti gradsko-prigradskog prevoza putnika na teritoriji grada Pirota;\n62. Predlog projekta javno-privatnog partnerstva kojim se predlaže finansiranje i upravljanje kontinuiranim obavljanjem delatnosti snabdevanja stanovništva lekovima, pomoćnim lekovitim sredstvima i medicinskim sredstvima u gradu Novom Sadu;\n63. Predlog projekta javno-privatnog partnerstva za zamenu postojećih svetiljki javne rasvete štedljivim „LED“ svetiljkama u zoni ulica, parkova, šetališta, na javnim površinama, spoljašnje dekorativne rasvete javnih zgrada i spomenika u naseljenim mestima opštine Sečanj;\n64. Predlog koncesionog akta za poveravanje obavljanja komunalne delatnosti javnog prigradskog prevoza putnika na teritoriji opštine Bačka Palanka;\n65. Predlog koncesionog akta za poveravanje obavljanja komunalne delatnosti sakupljanja komunalnog otpada u opštini Vrnjačka Banja;\n66. Predlog projekta javno-privatog partnerstva za rekonstrukciju, racionalizaciju i održavanje sistema javnog osvetljenja u naseljenim mestima opštine Kladovo;\n67. Predlog projekta javno-privatnog partnerstva za projektovanje, izgradnju i upravljanje postrojenjem za prečišćavanje otpadnih voda na teritoriji grada Zrenjanina;\n68. Predlog projekta javno-privatnog partnerstva za rekonstrukciju i dugogodišnje održavanje dela sistema javnog osvetljenja na teritoriji opštine Požega;\n69. Predlog koncesionog akta za poveravanje obavljanja komunalne delatnosti - sakupljanje, transport i deponovanje komunalnog otpada sa područja opštine Žabari.\n70. Predlog projekta javno-privatnog partnerstva kojim se predlaže rekonstrukcija dela sistema proizvodnje toplotne energije i energetska sanacija termičkog omotača uz ugovorno isporučivanje toplotne energije Specijalnoj bolnici za psihijatrijske bolesti „Gornja Toponica“;\n71. Predlog projekta javno-privatnog partnerstva kojim se predlaže rekonstrukcija, racionalizacija i održavanje javnog osvetljenja u opštini Ćićevac;\n72. Predlog projekta javno-privatnog partnerstva kojim se predlaže zamena postojećih kotlova na gasno ulje ekstra lako i mazut kotlovima na prirodni gas uz ugovorno isporučivanje toplotne energije opštini Mali Iđoš;\n73. Predlog Koncesionog akta kojim se predlaže poveravanje obavljanja delatnosti gradskog i prigradskog prevoza putnika na teritoriji opštine Ćuprija;\n74. Predlog projekta javno-privatnog partnerstva za rekonstrukciju i dugogodišnje održavanje dela sistema javnog osvetljenja primenom LED tehnologije na teritoriji opštine Lapovo;\n75. Predlog koncesionog akta za poveravanje obavljanja delatnosti gradsko-prigradskog prevoza putnika na teritoriji opštine Knjaževac;\n76. Predlog projekta javno-privatnog partnerstva za rekonstrukciju i dugogodišnje održavanje dela sistema javnog osvetljenja priimenom LED tehnologije na teritoriji opštine Dimitrovgrad;\n77. Predloga projekta javno-privatnog partnerstva za obavljanje komunalne delatnosti deponovanja komunalnog otpada sakupljenog sa teritorije opštine Svilajnac;\n78. Predlog projekta javno-privatnog partnerstva za rekonstrukciju i dugogodišnje održavanje dela sistema javnog osvetljenja primenom LED tehnologije na teritoriji opštine Stara Pazova;\n79. Predlog koncesionog akta za poveravanje obavljanja komunalne delatnosti linijskog prevoza putnika na teritoriji opštine Kovin;\n80. Predlog projekta javno-privatnog partnerstva za rekonstrukciju i dugogodišnje održavanje sistema javnog osvetljenja na teritoriji opštine Knjaževac primenom mera uštede energije;\n81. Predlog koncesionog akta za finansiranje, revitalizaciju, upravljanje i obavljanje farmaceutske delatnosti u gradu Zrenjaninu;\n82. Predlog koncesionog akta kojim se predlaže proizvodnja i distribucija toplotne energije na teritoriji grada Kikinda;\n83. Predlog koncesionog akta za poveravanje obavljanja komunalne delatnosti javnog prevoza putnika na minibus ekspres linijama na teritoriji grada Beograda;\n84. Predlog koncesionog akta za poverevanje obavljanja delatnosti gradskog i prigradskog prevoza putnika na teritoriji grada Smedereva;\n85. Predlog koncesionog akta za poveravanje obavljanja delatnosti gradskog i prigradskog linijskog prevoza putnika na teritoriji grada Zaječara.


Vesti online / Sport / Košarka / Kalates: Imamo motiv više od Srbije\nKalates: Imamo motiv više od Srbije\nNik Kalates, reprezentativac Grčke u košarci, izjavio da ima veliki motiv da pobedi Srbiju u nastavku kvalifikacija za Svetsko prvenstvo u Kini.\nNik Kalates: Domaća publika nam daje motiv više\n- Imamo motivaciju, kao i Srbija, da se pobedom kvalifikujemo za Svetsko prvenstvo. Međutim, mi imamo motiv više da pred svojom publikom i na svom terenu dođemo do pobede - rekao je Kalates za grčke medije.\nZvezda Panatinaikosa dodaje da čudna situacija na relaciji FIBA - Evroliga, posebno što igrači u isto vreme prolaze pripreme i sa klubovima i reprezentacijom.\n- Neuobičajena situacija, ali to je ono što moramo da radimo - kazao je Kalates.\nUtakmica između Grčke i Srbije igra se 13. septembra u Iraklionu na Kritu, a tri dana kasnije "Orlovi" dočekuju Estoniju u hali "Aleksandar Nikolić".\nPuštene karte za Srbija-Estonija\nKOŠARKA Puštene karte za Srbija-Estonija\nKOŠARKA Srbija u drugom šeširu žreba za Svetsko prvenstvo\nKOŠARKA Prepoznajete li ga: Ovaj dečkić nam je doneo mnogo medalja (FOTO)


Turistička organizacija Srbije: U avgustu se tražio 'krevet više'\nBeta 25. septembra 2020. 13:05\nU Srbiji su letos „domaći turisti tražili odmor u prirodi i najčešće se odlučivali za boravak u ruralnim područjima, na planinama, u banjama, okolini jezera ili reka“, navodi se u saopštenju.\nTOS je prenela da je, posle višemesečnog pada turističkog prometa u Srbiji, u avgustu rast broja domaćih turista bio iznad 25 odsto.\nTada se u većini turističkih mesta van gradova, „tražio krevet više, dok su turistički lokaliteti zabeležili značajan porast broja ulaznica u odnosu na avgust prethodne godine“.\nTOS je zbog epidemiološke situacije odlučila da Svetski dan turizma obeleži tako što će na svom sajtu www.srbija.travel objaviti anketu: „Koju ste Vi avanturu izabrali ovog leta?“, da bi se prikupili utisci domaćih turista i uvažile njihove sugestije za unapredjenje turističke ponude.\nOvogodišnji Svetski dan turizma, čija je tema „Turizam i ruralni razvoj“, poručila je TOS, „stavlja u prvi plan značaj turizma za ruralne sredine, jer je u tim sredinama turizam glavni pokretač za razvoj i očuvanje kulturnog i prirodnog bogatstva i pokretač za integraciju ljudi iz ruralnih sredina, na prvom mestu mladih“, piše u saopštenju.\nNovak Đoković postao regionalni brend ambasador Rajfajzena\nProsečna februarska neto plata u BiH 491 evro\nKurs dinara prema evru sutra 117,5794\nAkcije Dinare podigle promet na BELEX-u, indeksi…\nJoš pola milijarde dinara bespovratno za zadruge\nFS: Moguće uštede iz rebalansa usmeriti na rezanje deficita


Marković: Podrska protestima i anti-NATO politici iz Srbije i Moskve\nBeta 19. oktobra 2015. 22:20\nPotpredsednik Vlade Crne Gore Duško Marković izjavio je večeras da su proteste opozicionog Demokratskog fronta (DF) podržale Rusija i „nacionalističke strukture iz Srbije“, koje su protiv evroatlantskih integracija Crne Gore.\nMarković je večeras za televiziju „Atlas“ izjavio da su „protesti podržani sa više adresa“ i u tom kontekstu naveo je Demokratsku stranku Srbije (DSS).\nOn je ocenio da postoje strukture u Beogradu koje su „snažno zainteresovane da Crna Gora ne nastavi evropski i evroatlanski put“ i dodao da su te strukture aktivne u Podgorici i da su bile uključene u organizaciju protesta.\nMarković je kritikovao način na koji su pojedini mediji iz Srbije izveštavali o protestima DF-a u subotu uveče, kada je na demonstrante bačen suzavac i okvalifikovao ga kao „pokušaj izazivanja haosa u Crnoj Gori“, ali je dodao da vlast u Beogradu ne dovodi u vezu s protestima opozicije.\nKomentarišuću zvanična saopštenja iz Rusije povodom protesta DF-a, Marković je ocenio da su time podržani protesti i anti-NATO politika u Crnoj Gori i dodao da vlasti u Podgorici nisu iznenađene tom reakcijom s obzirom na to da je Moskva protiv širenja NATO-a.\nRusija je u subotu u reagovanju ocenila da „uprkos uverenjima koje crnogorsko rukovodstvo dobija iz zapadnih država, uključivanje te zemlje u proces evroatlantskih integracija ne vodi njenoj konsolidaciji i prosperitetu“.\nSkupštini i RTV Kopru stigle poljiške s belim prahom, nisu opasne\nGrčka: Terorista traži prevremeno oslobađanje\nZaev i Cipras: Nastaviti implementaciju Sporazuma iz Prespe\nSAD snažno podržavaju sporazum između Atine i Skoplja\nMakedonija danas otvara pregovore o priključenju NATO?\nU Sobranju danas pauza, glasanje najverovatnije sutra\nSkupštini i RTV Kopru stigle poljiške s belim prahom, nisu…


Velika ekspanzija sadnje borovnice u Srbiji - SRDA\nVelika ekspanzija sadnje borovnice u Srbiji\nU odnosu na period od pre deset godina zasadi jagodastog voća na teritoriji Srbije su udvostručeni. Danas se prostoru na površini od 40.000 hektara, a poboljaša se kvalitet i kvantitet proizvodnje. Pored standardnog voća, poput maline i kupine, u prethodnih nekoliko godina došlo do ekspanzije zasada borovnice, pod kojom je sada 3.000 hektara. Sve je više mladih poljoprivrdnika koji se odlučuju da ulože u uzgoj ovog voća, jer je otkupna cena visoka, a rod dobar i kvalitetan.\n– Pod borovnicom imamo četiri hektara i nakon pet godina od kad smo posadili prve stabljike može se reći da je posao uspešno razrađen, može da se zaradi a u radovima u voćnjaku učestvuje čitava porodica. Prinosi su negde oko 3,5 kilograma po biljci. Ono što je najvažnije nikad nemamo problem sa potražnjom i sve što uberemo, to se i proda, rekao je Mladen Šljivić za RINU i dodaje da otkupne cene ovog voća variraju, ali su uvek zadovoljavajuće.\n– Startna cena krenula je sa nekih šest evra, da bi već posle završila sa 3,5 evra po kilogramu. U obzir se najpre uzima prosek cena koji je oko 5 evra po kilogramu. Zarade nisu milionske, ali jedna višečlana porodica sasvim solidno može da živi ako se bavi ovim poslom, kaže ovaj čačanski voćar.\nVetar u leđa proizvođačima jagodastog voća jeste i otvaranje novih tržišta i povećan izvoz jagodastih sorti. Tokom 2020. izvezeno je jagodastog voća za 338 miliona evra, što je 19,4 odsto više u odnosu na vrednost izvoza u 2019. godini, a samo maline u vrednosti od 260 miliona i ona čini 40 odsto ukupnog izvoza voća iz Srbije.\n– Na svetskom tržištu raste potražnja za jagodastim voćem i Srbija mora da radi na povećanju konkurentnosti, na brendiranju, uvođenju savremenih tehnologija gajenja voća i uvođenju mehanizovane berbe tamo gde je to potrebno. Moramo da nastupamo pod brendom Srbija, da nudimo proizvode sa zaštićenim geografskim poreklom, poput Ariljske maline. Država će svojim podsticajima pomagati proizvođačima da podižu zasade sertifikovanim sadnim materijalom, ali i jačanje i proširenje skladišnih kapaciteta, rekao je državni sekretar Ministarstva poljoprivrede, šumarstva i vodoprivrede Velimir Stanojević.\nborovnica Ministarstvo poljoprivrede šumarstva i vodoprivrede